ועדת הפנים ואיכות הסביבה, כנסת 18, פרוטוקול מספר 413, 2011-07-06 00:00

אמנון כהן: בוקר טוב.

אמנון כהן: אני פותח את ישיבת ועדת הפנים והגנת הסביבה.

אמנון כהן: על סדר-היום: הצעת חוק לייעול האכיפה ולשמירה על ביטחון הציבור (חילוט וסמכויות פיקוח)(תיקוני חקיקה), התשע"א-2010, פרק של שיטור עירוני, הכנה לקריאה שנייה ושלישית, סעיפים 4 עד 7.

אמנון כהן: אני מציין שהוועדה דנה בנושא החוק הזה וקראתי גם את הפרוטוקול מה-9.2.2011.

אמנון כהן: אני גם הייתי בפתיחה של הפיילוט של שיטור עירוני שאליו הצטרפו 11 רשויות.

אמנון כהן: אני מברך את המשרד לביטחון פנים שהנושא הזה נכנס סוף סוף לפעולה לאחר זמן של היערכות.

אמנון כהן: כרגע אנחנו צריכים לתת מענה לנושא של פקחים עירוניים שמתחברים בעבודת צוות עם המשטרה.

אמנון כהן: כמובן גם ראיתי שהסעיפים מדברים על לתת סמכויות גם למאבטחים.

אמנון כהן: צריך לבחון את הדברים האלה.

אמנון כהן: אנחנו לא רוצים להפוך את המדינה למדינת משטרה כביכול, שכל אחד יכול לעצור את השני.

אמנון כהן: אולי יש אזלת יד בתחושת הביטחון האישי של האזרחים לכן מחפשים כל דרך לתת פיתרון בנושא הזה.

אמנון כהן: אני חושב שהמדינה היתה צריכה לתת יותר שוטרים, לעבות את המשטרה.

אמנון כהן: במקום לתת 1,000 פקחים צריך לתת 1,000 שוטרים.

אמנון כהן: הסמכויות מוגדרות, הכול עובד, כל אחד יודע מה תפקידו.

אמנון כהן: צריך גם לקבוע שאותם 1,000 התקנים יהיו של כאלה שלא יצאו למשימות אחרות ולא יהיה אפשר לנווט אותם למשימות אחרות של המשטרה.

אמנון כהן: כפי שרוצים פה בחקיקה, צריך להגדיר שתפקידם יהיה לתת מענה לעירייה או לעיר שבתחום סמכותם.

אמנון כהן: אני חושב שזה הכי נכון לעשות.

אמנון כהן: אני מבין שיש אילוצים תקציביים ולכן מחפשים דרכים עקומות בשביל לפתור את הבעיה של האזרח ולהגדיל את הביטחון האישי שלו.

אמנון כהן: כמובן יש גם בעייתיות של מאבטח בית ספר, שאנחנו פוגשים אותם בכניסה לבית הספר.

אמנון כהן: אנחנו רואים את סוג האנשים שיושבים שם.

אמנון כהן: אני לא מזלזל באף אחד, חס וחלילה.

אמנון כהן: יש ביניהם אנשים אקדמאים אבל הם עולים חדשים שלא מצאו עבודה אחרת ובלית ברירה הם באים לשם.

אמנון כהן: לא פעם אנחנו רואים אותם כאילו עם אקדח או עם אקדח פלסטיק.

אמנון כהן: יש בעייתיות מסוימת להם סמכויות נוספות.

אמנון כהן: היו גם מקרים טרגיים וקשים בעניינים האלה.

אמנון כהן: לכן, הנושא הוא לא פשוט.

אמנון כהן: מצד אחד, אנחנו לא רוצים להכשיל את הפקחים שכבר התחילו לעבוד ב-11 ישובים.

אמנון כהן: שלא יעשו פעולות שלא בסמכות.

אמנון כהן: הם יכולים להיתבע על-ידי גורמים שנגרם להם נזק.

אמנון כהן: מצד שני, כשאני קורא את החוק אני רואה שלחוק יש הרבה בעיות.

אמנון כהן: שמענו את כל הגורמים ואת כל ההתלבטויות.

אמנון כהן: המועצה לשלום הילד שלחה מסמך, נמצאים פה מפורום ראשי רשויות שגם שלחו את הערותיהם.

אמנון כהן: בגדול אני מבין שיש פה התנגדות.

אמנון כהן: התקשרו לוועדה ראשי רשויות שגם הם מביעים את דאגתם אם הנושא הזה יעבור.

אמנון כהן: קיבלנו גם את ההערות של האגודה לזכויות האזרח.

אמנון כהן: כמובן אנחנו מבינים את הרגישות, אבל צריך לראות איך לתת את האיזונים הנכונים.

אמנון כהן: מצד אחד ניתן סמכויות לאנשים שצריך להכשיר אותם כמובן.

אמנון כהן: מצד שני, שלא נפגע באופן בוטה בזכויות האזרח.

אמנון כהן: אנחנו צריכים לדאוג שלמי שנותנים סמכות תהיה הכשרה מתאימה וראויה.

אמנון כהן: את כל הדברים האלה נלמד תוך כדי החקיקה.

אמנון כהן: בשלב הזה, לפני שניכנס לעניין.

אמנון כהן: למרות שהיתה פה סקירה של המשרד לביטחון פנים אבל אולי מאז קרו דברים חדשים כי השיטור העירוני החל לפעול ב-11 ישובים.

אמנון כהן: אנחנו צריכים ללמוד את השטח ולראות האם השטח זקוק לכלים נוספים כדי להתקדם או שהתגלו דברים נוספים שלא צפינו להם ושלא נלקחו בחשבון וצריכים לבוא בתוך החקיקה.

אמנון כהן: כמובן נצטרך לתת מענה לכל דבר ועניין.

אמנון כהן: המשרד לביטחון פנים.

חמד עמאר: אם אני לא טועה, סמכויות הפקחים זה משהו אחר מהשיטור העירוני.

חמד עמאר: זה משהו אחר לגמרי.

יואל הדר: זה ביחד.

חמד עמאר: זה ביחד?

מירי פרנקל-שור: הצעת החוק עוסקת בשלושה נושאים והדברים משולבים.

אמנון כהן: יואל, היועץ המשפטי של משרד הפנים.

אמנון כהן: תסביר על החוק ותעמוד על הנקודות החשובות.

אמנון כהן: את מה זה הולך לתקן?

אמנון כהן: מה זה הולך לתת?

אמנון כהן: מה מתכוונים להרחיב?

אמנון כהן: לאחר מכן נחליט איך להתקדם.

יואל הדר: אני מודה לאדוני.

יואל הדר: הגשנו את החוק הזה בסביבות ינואר.

יואל הדר: אני מודה לאדוני על-כך שהוא מכנס את הישיבה.

יואל הדר: כפי שאדוני ציין, התקיים כבר הטקס של השיטור העירוני.

יואל הדר: אנחנו מעוניינים לקדם את העניין הזה במהירות.

יואל הדר: אני מניח שאדוני יצליח היום לסיים את החקיקה.

אמנון כהן: בוודאי, זה ייקח 5 דקות.

חמד עמאר: אתה מודד לנו בסטופר?

אמנון כהן: כיום יש שיטור קהילתי ב-11 רשויות שעובד עם הפקחים.

אמנון כהן: יש עבודת מטה מסודרת.

יואל הדר: ב-13 רשויות.

אמנון כהן: כן ירבו, אני רוצה לתת ביטחון לאנשים.

אמנון כהן: אני לא יודע אם זה הפיתרון הכי טוב אבל כרגע זה מה שיש.

אמנון כהן: צריך לתת ביטחון לאזרחים.

חמד עמאר: זה התפקיד של משטרת ישראל ולא של הפקחים.

חמד עמאר: משטרת ישראל צריכה לתת ביטחון.

אמנון כהן: בפועל יש פקחים שעובדים בשיתוף פעולה עם המשטרה ואין להם את הסמכויות.

אמנון כהן: אני חושש שיעשו איזה מהלך ולא תהיה להם סמכות.

אמנון כהן: לכן, מבחינתו, הוא רוצה להכניס את זה כמה שיותר מהר.

אמנון כהן: כמובן, אנחנו צריכים לבחון את כל הסוגיות.

אמנון כהן: יואל, אתה תגיד מה שאתה צריך, אנחנו יודעים את העבודה.

יואל הדר: יש פה בעצם שלושה סוגים עיקריים שלגביהם אנחנו רוצים לתת סמכויות.

יואל הדר: אחד זה למאבטחים נוספים שמופיעים ברשימה שמצורפת לתוספת.

יואל הדר: אני מבין שאנחנו נדון בכל מקרה ומקרה ובכל גוף וגוף שלגביו מבקשים סמכויות.

יואל הדר: אנחנו רוצים לקדם את העניין ונכבד כל החלטה של הוועדה בעניין הזה.

יואל הדר: ננסה לשכנע את הדברים בדברים שהם מהותיים ובדברים שהם פחות מהותיים נקבל את זה ביותר הבנה.

יואל הדר: הנושא השני הוא נושא השיטור עירוני.

יואל הדר: אנחנו מסמיכים פקחים רק לנושא לפי החלטות הממשלה הפיילוט הוא לשנתיים.

יואל הדר: אנחנו בהחלט רוצים למדוד את זה.

יואל הדר: כפי שאדוני יודע, הפיילוט הוא באשכול מסוים של רשויות כשלכל רשות יש מאפיינים אחרים.

יואל הדר: גבעתיים לא דומה לנצרת, ערד לא דומה לאילת.

יואל הדר: בחרנו סוגים שונים במאפיינים מרחבי הארץ כדי שנוכל ללמוד.

יואל הדר: המטרה היא למידה.

יואל הדר: גם אנחנו לא סבורים שהדבר הכי טוב זה לתת סמכויות לפקחים.

אמנון כהן: עוד שאלה בנושא הזה.

אמנון כהן: אולי ניתן לשנתיים לעבור ותוך כדי עבודה נלמד מה הם צריכים בדיוק, איזה סוג של סמכויות?

אמנון כהן: איזה מבנים?

אמנון כהן: ואז נחוקק את החוק.

אמנון כהן: אולי כרגע נעשה משהו מינורי קטן בשביל לא להכשיל אותם, נלמד את הסוגיה עד שהפיילוט הזה יסתיים.

אמנון כהן: אתה יודע מה?

אמנון כהן: לא צריך לחכות שנתיים.

אמנון כהן: תעבור חצי שנה ואנחנו נראה את העבודה.

אמנון כהן: אם יהיו דברים דחופים, בוא ותגיד לוועדה כדי שלא נכשיל אותם.

אמנון כהן: זה אפשרי דבר כזה?

יואל הדר: אדוני, אנחנו לא יוצרים יש מאין.

יואל הדר: ברשויות המקומיות קיים מזה זמן רב את הנושא של השיטור המשולב.

אמנון כהן: שימשיכו.

יואל הדר: שיטור משולב כבר קיים אבל הוא לא מספיק.

יואל הדר: שיטור משולב מחייב צמידות לפקח.

יואל הדר: אנחנו רוצים שהחוק יקוים.

יואל הדר: המטרה היא להגן על הציבור.

יואל הדר: אנחנו רוצים לעשות את זה בצורה מאוזנת, זאת כל המטרה.

יואל הדר: גם אנחנו התחבטנו בזה.

יואל הדר: זה לא שמשרד המשפטים פתאום קם ואמר: אנחנו נהנים מהדבר הזה, אנחנו חושבים שיש צורך בזה.

יואל הדר: אנחנו חושבים שזה נדרש כדי לאכוף את החוק בצורה טובה, בגלל האינטרס הציבורי, בגלל הבעייתיות הקיימת במספר מקומות בתוך הרשויות המקומיות.

יואל הדר: הצורך נבע לא רק מאיתנו כי הממשלה ראתה צורך אלא גם פנו אלינו הרבה מאוד רשויות שביקשו את הדבר הזה.

יואל הדר: יכול להיות שיש רשויות שמתנגדות, אבל יש כאלה שרוצות את זה.

יואל הדר: כל הרשויות שנמצאות היום בפיילוט רצו את השיטור העירוני ולא חייבו אותן.

יואל הדר: כל הרשויות הסכימו וחלק הארי מביניהן נותנות כספים לטובת העניין.

אמנון כהן: משרד האוצר נמצא כאן?

אמנון כהן: האם נעשתה עבודת מטה?

אמנון כהן: בוא נדבר כרגע על הפיילוט.

אמנון כהן: כרגע משולבים בפיילוט 120 פקחים עירוניים.

אמנון כהן: ואז, במקום 120 פקחים אנחנו ניתן פיילוט ל-120 שוטרים לנושא הזה במיוחד ולא ננייד אותם.

אמנון כהן: אני יודע שזה עולה כסף אבל אני חושב שהאזרח משלם כל-כך הרבה מיסים.

אמנון כהן: בסופו של דבר אני מבין שיש את הנושא של האגרה, שפוצל מהחוק ויובא לשולחננו.

אמנון כהן: הרשויות כבר גובות.

אמנון כהן: האזרחים מרגישים חוסר ביטחון אישי.

אמנון כהן: אני מבין שהאוצר צריך לשמור על הקופה הציבורית אבל האזרח כבר משלם כל-כך הרבה כסף.

אמנון כהן: הוא משלם על רכב, דלק ועוד המון הוצאות.

אמנון כהן: לכן, בגלל שהוא משלם כל-כך הרבה, אנחנו כמדינה צריכים לחזק את הביטחון האישי.

אמנון כהן: האם לא כדאי ש במקום שנעשה את כל המערכות האלה נגיד שפקח יעשה את העבודה שלו.

אמנון כהן: יש לו סמכויות מוגדרות, יש חוק עזר עירוני שעל פיו הוא עובד והוא מפוקח על ידי משרד הפנים.

אמנון כהן: הביטחון האישי של האזרח שייך למשטרת ישראל.

אמנון כהן: למה שלא נרחיב בתחום הזה, במקום הפקחים ניתן את השוטרים המתאימים.

אמנון כהן: נכשיר אותם רק לעבודה הפנימית הזאת ולא נוציא אותם למשימות אחרות.

אמנון כהן: שלא יהיה מצב שאדם מתקשר לתחנת המשטרה באזור מגוריו ויגידו שכרגע יש להם משימות חשובות יותר ואין להם כוח אדם לשלוח לאזרח עזרה.

אמנון כהן: לכן אמרתי, יש היגיון לתת שוטרים שיהיו בשטח.

מאיר בינג: אני אחזור על מה שאמרתי בשיחה בינינו וגם אמרתי את זה בדיון הראשון ש היה בוועדה.

מאיר בינג: הנושא הזה בא אחרי עבודת מטה ארוכה מאוד.

מאיר בינג: בניגוד להרבה תהליכים אחרים בממשלה היתה פה עבודת מטה עם הרבה מאוד - - -

אמנון כהן: עבודת מטה של הממשלה?

אמנון כהן: כמו שעשו עבודת מטה על שחרור האסירים?

מאיר בינג: היו מספר רב של דיונים עם המשרד לביטחון פנים.

מאיר בינג: אני מזכיר שוב את ההיסטוריה.

מאיר בינג: הסברנו מה שיטור עירוני, משטרה עירונית, את העמדות של שר האוצר, את העמדה של השר לביטחון פנים.

מאיר בינג: היו מחלוקות גדולות.

מאיר בינג: היתה סדרה גדולה מאוד של דיונים בין המשרדים כשבחלק משמעותי של הדיונים נכח גם משרד המשפטים.

מאיר בינג: בסופו של דבר הגענו להבנות על מודל מסוים.

מאיר בינג: מה המודל אמר?

אמנון כהן: למה לא יותר קל להביא שוטרים?

אמנון כהן: זאת הסמכות שלהם.

מאיר בינג: אני אענה גם לזה.

מאיר בינג: המשטרה אמרו, בצדק מבחינתם, שהם רוצים שרק שוטרים שכפופים למנכ"ל יטפלו בנושאים הללו.

מאיר בינג: העמדה שלנו היתה שבסוף המשטרה נמדדת על דברים אחרים.

מאיר בינג: פחות מעניין אותם עבירות של איכות חיים, העבירות הקטנות.

אמנון כהן: גם נושא זה הוא טעות ביסודו.

אמנון כהן: אם שוטר לא יודע שבראש מעייניו זה האזרח, שהוא צריך לתת לו את הביטחון האישי, אז אנחנו חוטאים לתפקידנו וגם מחטיאים את כל הצוות הנפלא של השוטרים כי אתה אומר שלא בהכרח זה בסדר העדיפות שלו וזה גם לא מדד לקידום של השוטר.

אמנון כהן: אם אי-אפשר יהיה למדוד כמה סיוע הוא נתן לאזרחים ובכמה מקרים הוא טיפל – אני אומר לך באחריות שהיום האזרח לא פונה למשטרה כי אין מענה.

אמנון כהן: השוטר לא אשם, הוא לא נמצא בשטח כי לוקחים אותו למשימות אחרות.

אמנון כהן: אם הוא יהיה בשטח הוא יעשה את עבודתו אבל אנחנו מניידים אותו.

אמנון כהן: אז אתה רואה ברף ירידה בפשיעה, ירידה בגניבות כי הוא לא מתלונן.

אמנון כהן: הוא מתלונן על גניבה ואז מקבל הודעה שאין עניין לציבור.

אמנון כהן: שוטר עירוני, תפקידו להיות בעיר.

אמנון כהן: הוא יהיה האבא הרוחני במקום.

אמנון כהן: אם ילד הולך לאיבוד, שוטר יחפש את הילד ומביא אותו להוריו.

אמנון כהן: אם יש בעיה ובאים למשטרה, השוטר פותר את הבעיה.

אמנון כהן: ילדים רבים ברחוב, השוטר הוא כמו אבא.

אמנון כהן: היום אין לו זמן ואין מספיק אנשים לטובת הנושא הזה.

אמנון כהן: במקום להסמיך אותו ולתת לו עוד כוח אדם, אתה רוצה להעביר את הסמכות לפקח.

מאיר בינג: העמדה של האוצר היתה וגם של לא מעט גופים שאמרו שזה לא הליבה של המשטרה.

מאיר בינג: אני מסכים איתך שזה צריך להיות יותר גבוה.

מאיר בינג: יש דיונים על זה גם היום במשטרה וזה דיון אחר לחלוטין מה צריך למדוד במשטרה, מהי תפוקה של תחנה.

מאיר בינג: יש דיונים עד כמה משמעותית שביעות הרצון של הציבור.

מאיר בינג: יש דיונים על זה ואני מקווה שהכול ישתפר גם בתחומים האלה אבל זה נושא אחר.

אמנון כהן: נכון.

מאיר בינג: בנושא הזה יש לנו את ראש העיר שהוא בעצם נבחר ציבור והוא יודע להגיד מה חשוב לציבור.

מאיר בינג: עבירות של איכות חיים ורעש בלילה שהמשטרה לא מטפלת בהם בצורה מיטבית, ראש העיר נמדד על זה והוא יכול להיבחן על זה ולכן לראש העיר זה יותר חשוב.

מאיר בינג: פה הגענו לאיזה מודל.

מאיר בינג: המודל הזה בא לאחר עבודת מטה רצינית.

מאיר בינג: החלטת הממשלה היא בכ-15 עמודים.

מאיר בינג: במפורש אמרנו שאנחנו מוסיפים שוטרים.

מאיר בינג: יש שם תוספת של למעלה מ-150 שוטרים.

מאיר בינג: אלה שוטרים שנצבע אותם למקום.

אמנון כהן: אז תעשה 300 שוטרים.

מאיר בינג: הם יהיו צבועים אך ורק למשימות האלה ואי-אפשר יהיה להזיז אותם והם יטפלו בנושאים האלו.

קריאה: זה 150 שוטרים ברמה הארצית.

מאיר בינג: כן.

חמד עמאר: מי אמור לממן את אותם פקחים?

אמנון כהן: זה פקחים של העירייה.

חמד עמאר: כל העיריות החלשות, כל המועצות החלשות הן מחוץ לתחום.

חמד עמאר: גם לא יהיו להם פקחים וגם לא יהיו להם שוטרים.

חמד עמאר: הם יהיו מחוץ לתחום, האוצר לא לקח אותם בחשבון.

מאיר בינג: לקחנו אותם בחשבון.

חמד עמאר: איך לקחתם אותם בחשבון?

מאיר בינג: תנו לי לסיים ואני אענה על השאלות.

מאיר בינג: התפישה אמרה שבסוף ראש העיר, הנושאים האלה הם בדמו, הרבה מעבר למפקד תחנת המשטרה העירונית.

מאיר בינג: לכן ייסדו חיבור - - -

אמנון כהן: אתה אומר שלראש העיר יותר אכפת הרעש ואיכות החיים של האזרחים.

אמנון כהן: יש מדינות שנתנו את הסמכות לראש העיר.

אמנון כהן: נבטל את המשרד לביטחון פנים, נעשה את ראש העיר השריף של העיר.

אמנון כהן: הוא יודע מי נכנס ומי יוצא.

אמנון כהן: אז תיתן לראש העיר.

אמנון כהן: הוא יודע הכי טוב מה הביטחון האישי של האזרח, איכות החיים של האזרח.

אמנון כהן: בוא נעשה את זה ונחסוך הרבה יותר כסף.

אמנון כהן: תשאיר הכול לעירייה.

אמנון כהן: תאמין לי, יש פה מפקדים מהצבא ברמה לאומית.

אמנון כהן: תאמין לי, הם יכולים לעשות עבודה מצוינת.

מאיר בינג: לקחנו באיזונים את שני הצדדים - - -

אמנון כהן: אתה לא מתייחס למה שאני אומר.

מאיר בינג: אם נחזור מאוד בהיסטוריה, אז העמדה של שר האוצר היתה שמשטרה עירונית צריכה להיות תחת ראש העיר, דהיינו, מי שבאמת אכפת לו מזה וייבחר בגלל זה ויקבע יעדים.

מאיר בינג: באו המשטרה וגם משרד המשפטים והיו להן עמדות אחרות שקיבלנו אותן.

מאיר בינג: הגענו לפשרה שבגדול היא יותר לכיוון שלהם.

אמנון כהן: הממשלה הגיעה לפשרה.

מאיר בינג: הממשלה כולה הגיעה לפשרה.

אמנון כהן: אבל אנחנו לא ממשלה.

מאיר בינג: זה נכון.

מאיר בינג: אני מציג לך מה היה.

מאיר בינג: שאלת אותי אם היתה עבודת מטה.

אמנון כהן: אתה עדיין לא משכנע אותי אבל בוא נתקדם.

מאיר בינג: אז הגיעו לשיתוף פעולה שתהיה עבודת מטה משותפת של ראש העיר ומפקד התחנה.

מאיר בינג: לקבוע יעדים משותפים של עב ודה, לקבוע מה הנושאים שחשובים, דהיינו, לטפל בבסטות הלא חוקיות, בפאבים בימי חמישי בערב וכדומה.

מאיר בינג: העבודה המשותפת של הפקחים והשוטרים שיעבדו במשותף, בסיור משותף, אנחנו צריכים שלפקחים יהיו סמכויות לסייע למשטרה.

מאיר בינג: שוב, המשטרה היא במוקד והאחריות היא של המשטרה, מרכז הכובד היא המשטרה.

מאיר בינג: הפקחים זה גוף שמסייע והוא יכול לטפל גם בעבירות של רעש בלילה.

מאיר בינג: שוב, בהחלט עברו תחום תחום וראו איזה סמכויות אפשר לתת להם.

מאיר בינג: הכול נבדק בקפידה רבה.

מאיר בינג: אנחנו נדון בוועדה נושא נושא.

מאיר בינג: תפישת העולם אומרת עבודה משותפת של שוטרים ופקחים.

מאיר בינג: זאת המהות.

מאיר בינג: אם קראת את הפרוטוקולים של הדיונים, אז קראת מה אמר חבר הכנסת ביבי וגם מה חבר הכנסת בילסקי אמר בדיון הקודם.

מאיר בינג: חבר הכנסת ביבי אמר שגם אם ניתן למשטרה תוספת של מאות שוטרים, המצב בתחום הזה יישאר אותו דבר.

אמנון כהן: לא נכון.

אמנון כהן: אם מתווים מדיניות נכונה - - -

מאיר בינג: אני אומר לך מה אמר חבר הכנסת ביבי.

מאיר בינג: גם חבר הכנסת בילסקי הציג את זה.

חמד עמאר: מה, הפקחים יותר טובים מהשוטרים?

חמד עמאר: אז יהיה מצב אחר אם הפקחים ייקחו את ה סמכות ולא יהיו שוטרים.

חמד עמאר: אם אני שם שני שוטרים או שני פקחים, שני הפקחים יעשו עבודה יותר טובה?

מאיר בינג: לא.

חמד עמאר: אתה סותר את עצמך.

מאיר בינג: השאלה היא מה המיקוד של אותם הפקחים.

מאיר בינג: המטרה של הפקחים האלה היא לטפל אך ורק בעבירות איכות חיים.

מאיר בינג: השוטרים ישתפו איתם פעולה.

חמד עמאר: למנוע מאדם מלהיכנס למקום מסוים זה איכות חיים?

חמד עמאר: להשתמש בכוח סביר כדי להוציא מישהו זה איכות חיים?

חמד עמאר: זאת הסמכות שאתה נותן לו.

חמד עמאר: אני פקח, השתמשתי בכוח סביר נגד עבריין והעבריין דקר אותי.

חמד עמאר: מי אחראי עלי?

חמד עמאר: לשוטר יש את אגף השיקום של משרד הביטחון.

חמד עמאר: לאותו פקח, מי ייתן לו את הביטוח?

חמד עמאר: מי יבטח אותו.

אמנון כהן: אתה נכנסת כבר לחוק, אני עוד לא נכנסתי.

מאיר בינג: המודל של השיטור העירוני לקח בחשבון והגדרנו שם חלוקת תפקידים בין מה שהשלטון המקומי מביא ומה המדינה מביאה.

מאיר בינג: כשהתייחסנו איך רשויות חלשות יוכלו להיכנס לפיילוט הזה.

מאיר בינג: בין הרשויות שמשתתפות בפיילוט יש גם רשויות חלשות.

מאיר בינג: המדינה סייעה להן יותר על-מנת שיוכלו להיכנס לפיילוט.

מאיר בינג: לגבי הפקחים, לקחנו גם פקחים קיימים ברשויות עוד לפני שנכנסנו לפיילוט ופשוט צובעים אותם לנושא.

מאיר בינג: חלקם יצטרכו להוסיף כמה פקחים.

מאיר בינג: עשינו הכול וישבנו כדי שהפיילוט הזה יקרה במגוון רשויות.

מאיר בינג: יש רשויות מכל הסוגים בדרום ובצפון, מכל סוגי האוכלוסייה, מכל המגזרים הסוציו-אקונומיים.

מאיר בינג: המשרד לביטחון פנים יכול להסביר קצת יותר לעומק על הקריטריונים שהיו פה מבחינת הרשויות.

מאיר בינג: המטרה היא לספק את השירות הזה לכולם.

אמנון כהן: קראתי בפרוטוקול של הדיון הקודם וחלק מחברי הכנסת, אחד שהיה ראש עיר ואחד שהיה במשטרה, אמרו שלא יעזור כלום ולכן עדיפה הדרך שאתם מציעים.

אמנון כהן: אתם בחנתם את מה שאנחנו מדברים עליו, שאם נצבע את השוטרים הנוספים אך ורק לטובת השיטור העירוני.

אמנון כהן: לקחתם את זה בחשבון?

מאיר בינג: אנחנו חושבים שהמעורבות של ראש העיר היא קריטית.

אמנון כהן: אתה כל-כך סומך על הפקח העירוני.

אמנון כהן: ראיתי כתבות על אזורי בילוי בשבת.

אמנון כהן: יש שם מועדונים ויש שם סלקציה ויש קטטות כתוצאה מכך.

אמנון כהן: ראיתי כמה ניידות שעמדו לא רחוק משם.

אמנון כהן: יש להם רתיעה מלהיכנס לאזור כזה.

אמנון כהן: שוטר, עם הסמכויות, עם צוות שיושב שם, מתלבט אם בכלל להיכנס לנושא הזה.

אמנון כהן: אתה רוצה לסבך פקח?

אמנון כהן: אחר-כך הוא יקבל דקירה מעבריין שלא נתנו לו להיכנס?

אמנון כהן: אנחנו מסבכים פה אנשים.

אמנון כהן: אם הוא לא עושה את העבודה אז הוא חוטא לתפקידו.

אמנון כהן: מצד שני, יש מישהו בר סמכא שיושב בשקט.

אמנון כהן: אני מבין את הפחד, יש פה עניין.

אמנון כהן: שוטר עם כל הסמכות שלו לא מתערב בעניין.

אמנון כהן: פה אתה טיפה מרחיב סמכות של פקח ואתה מצפה ממנו שמחר יסדיר, ישכין שלום או ייכנס לנושא של אלימות.

מאיר בינג: בואו ניקח לדוגמה את הניידות המשולבות.

מאיר בינג: היום יושבים שם פקחים עם שוטרים יחד.

מאיר בינג: זה פרויקט שרץ במספר רשויות.

מאיר בינג: ראשי הערים מאוד מרוצים מזה.

מאיר בינג: היום אין לפקח שום סמכות כשהוא מגיע לאירוע.

מאיר בינג: בפועל, יש שם אמנם שני אנשים בניידת אבל בפועל האחד לא יכול להתערב ולסייע בעניין.

מירי פרנקל-שור: ומה יהיה כשהם ילכו ביחד?

מירי פרנקל-שור: השוטר לא ילך כי לפקח יש כבר את הסמכויות.

חמד עמאר: איך מתנדב מצטרף לשוטר ויש לו את הסמכויות?

חמד עמאר: אז תן לו את הסמכויות שיש לשוטר.

אמנון כהן: המתנדב הוא שוטר לשעבר.

חמד עמאר: מתנדב לא חייב להיות שוטר לשעבר.

חמד עמאר: אני מכיר הרבה מתנדבים שאפילו לא היו בצבא.

חמד עמאר: בני 18 ובני 16 מתנדבים למשטרה.

אמנון כהן: אבל אין להם סמכויות.

חמד עמאר: אבל אם יהיה עוד שוטר, הוא יהיה במדים, זה נותן את ההרתעה.

חמד עמאר: במקום שירד אחד מהניידת ירדו שני אנשים מהניידת.

אמנון כהן: מה השאלה?

חמד עמאר: הוא אומר שרוצים לתת סמכות לפקח.

מאיר בינג: פקח זה עובד ציבור שעובר הכשרה ויש פה הגדרה איזה הכשרות הוא צריך לעבור.

מאיר בינג: הסמכויות האלו לא יינתנו לכל הפקחים.

מאיר בינג: אלו סמכויות שיינתנו אך ורק לרשויות שבחרו להצטרף לפיילוט.

מאיר בינג: אלה פקחים שעברו הסמכה ושהשר לביטחון פנים - - -

אמנון כהן: הפיילוט יכול להתרחב תוך שנתיים?

מאיר בינג: המטרה שלנו היא לראות באמת שהפיילוט הזה - - -

אמנון כהן: כרגע לא מכניסים אף אחד במשך שנתיים?

מאיר בינג: כרגע הפיילוט הזה לא יורחב מעבר לזה.

מאיר בינג: המטרה היא שהפיילוט הזה יצליח ואז להרחיב אותו כמה שיותר.

מאיר בינג: נפקיד לקחים וכדומה.

מאיר בינג: אפשר לעשות פה חקיקה של הוראת שעה בצורה כזאת או אחרת.

אמנון כהן: אפשר לקחת מהחוק הגדול שהבאתם ולהוציא ממנו סעיפים רלוונטיים וטיפה להרחיב ולא להיכנס לכל העובי הזה.

מאיר בינג: נעבור סעיף סעיף.

אמנון כהן: אני רוצה לשמוע רשות מקומית שמשולבת בשיטור הקהילתי.

אמנון כהן: איך היא רואה מהזווית שלה את הדברים?

אמנון כהן: טוב?

אמנון כהן: לא טוב?

אמנון כהן: מה חסר?

חמד עמאר: אפשר לקבל רשימה של הרשויות שנכללות בפיילוט?

אמנון כהן: תקבל.

אלי בלאלי: אני מעיריית רמת-גן.

אלי בלאלי: לנו יש שיטור עירוני שהיה משולב בעבר.

אלי בלאלי: כרגע אנחנו נכנסים לפיילוט של שיטור עירוני.

אמנון כהן: איך זה עובד?

אמנון כהן: מה הבעיות?

אלי בלאלי: כיום אנחנו רק בשלב גיוס המפקחים.

אמנון כהן: אבל יש לכם פקחים עירוניים שלכם, לא?

אלי בלאלי: הלכה למעשה אנחנו עובדים בשיטור משולב שזה דגם די דומה חוץ מנושא הסמכויות.

אלי בלאלי: אני רוצה להדגיש שנושא הסמכויות הוא כן חשוב כי בפיילוט של 4 שנים שאנחנו עושים שיטור משולב אנחנו נתקלים בבעיה שלמפקח אין סמכות לעשות כלום.

אלי בלאלי: הרמה היום של מפקח היא פחות ממאבטח.

אלי בלאלי: למאבטח בקניון יש סמכות חיפוש.

אלי בלאלי: למפקח אין גם את זה.

אלי בלאלי: בעניין הזה, אני ממליץ, לפחות לפיילוט של השיטור, לא לעשות הכללה לכל המדינה בנושא מפקחים להרחבת הסמכויות שלהם אלא ללכת נקודתית על 13 הרשויות שנכנסות לפיילוט ולבחון את זה הלכה למעשה.

אלי בלאלי: אמר כאן החבר שיש פה הרבה בעיות משפטיות.

אלי בלאלי: אם קורית תקיפה, מי מגן על האיש?

אלי בלאלי: לשוטר יש הגנה מכל הכיוונים.

אלי בלאלי: למפקח עירוני אין הרבה הגנות.

אלי בלאלי: צריך לבחון את כל הסוגיה הזאת.

אלי בלאלי: לפחות אצלנו ברמת-גן הציבור רואה את השילוב המשולב ואת השיטור העירוני ככלי לפיתרון הרבה בעיות.

אלי בלאלי: אנחנו פותרים הרבה בעיות בעיר בתחום עבירות איכות חיים.

אלי בלאלי: היום למעשה רוב התלונות מנותבות למוקד העירוני שבו נותנים פיתרונות בשילוב של משטרה ועירייה.

אמנון כהן: יואל, מי קורא את הסעיפים?

יואל הדר: אני מוכן לקרוא.

אמנון כהן: נקרא את הסעיפים ונתייחס לסעיפים.

יואל הדר: "4.

יואל הדר: בחוק סמכויות לשם שמירה על ביטחון הציבור התשס"ה-2005 בסעיף 2, אחרי ההגדרה "עובד ציבור" יבוא: "עיכוב" הגבלת חירותו של אדם לנוע באופן חופשי.

יואל הדר: אחרי הגדרת "פקודת חיפוש" יבוא "פקח" – עובד רשות מקומית הממלא תפקידי פיקוח מוסמך לפי סעיף 7א(א) לביצוע פעולות אבטחה ושמירה על ביטחון הציבור לפי חוק זה, לשם סיוע למשטרת ישראל במניעת אלימות.

יואל הדר: אחרי ההגדרה "רכב", "רכב ציבורי" יבוא "רשות מקומית, עירייה, מועצה מקומית, מועצה אזורית או איגוד ערים".

יואל הדר: (2) בסעיף 6, סעיף קטן (א) בטל.

יואל הדר: (3) אחרי סעיף 6 יבוא: 6א.

יואל הדר: א.

יואל הדר: ביצע אדם מעשה אלימות במקום כאמור בתוספת בפני מאבטח שהוסמך.

יואל הדר: בסעיף זה מאבטח מוסמך כאמור בסעיף 7(א)(3), (בסעיף זה – מאבטח מוסמך) או בפני אדם אחר הקורא לעזרה והמצביע עליו בפני מאבטח מוסמך, או של בשל איום או מעשה של אדם בפני מאבטח מוסמך או בפני אדם אחר הקורא לעזרה והמצביע עליו בפני מאבטח מוסמך, קיימת הסתברות גבוהה לכך שאותו אדם עומד לבצע מעשה אלימות, במקום כאמור בתוספת, רשאי המאבטח המוסמך – לדרוש מאותו אדם למסור לו את שמו ומענו ולהציג לפניו תעודת זהות או תעודה רשמית אחרת המעידה על זהותו שהוא חייב באחזקתה על פי כל דין.

יואל הדר: לפעול בדרכים אלה ואף להשתמש בכוח סביר לשם כך: למנוע מאותו אדם כניסה למקום.

יואל הדר: להוציא את אותו מהמקום.

יואל הדר: לעכב את אותו אדם עד לבואו של שוטר אם יש חשש שאותו אדם יימלט או שזהותו אינה ידועה.

יואל הדר: על עיכוב לפי פסקה זאת יחולו הוראות סעיף 6(ד).

יואל הדר: (ב) בסעיף זה "מעשה אלימות" – מעשה המהווה תקיפה כמשמעותה בסעיף 378 לחוק העונשין תשל"ז-1977 (להלן – חוק העונשין").

יואל הדר: 4.

יואל הדר: בסעיף 7(א) אחרי פסקה (2) יבוא: (3) על אף הוראות פסקה (1) הסמיך השר אדם בסמכויות הקבועות בסעיף 6א יקבע השר בהסכמה את סוגי המקומות מאלה המנויים בתוספת שבהם הוסמך אותו אדם להפעיל את סמכויותיו לפי סעיף 6א.

יואל הדר: "

מירי פרנקל-שור: עד פה דיברנו רק על סמכויות פקחים.

אמנון כהן: תקרא את החוק עד הסוף.

יואל הדר: אחרי סעיף 7 יבוא: 7א.

יואל הדר: (א) השר בהתייעצות עם שר הפנים רשאי לבקשת רשות מקומית להסמיך פקח לרשות המקומית בסמכויות הנתונות למאבטח בחוק זה לשם סיוע למשטרת ישראל בפעולות למניעת אלימות; בהסמכה לפי סעיף קטן זה יקבע השר באלו סוגי מקומות בתחומי הרשות המקומית יהיה פקח רשאי להפעיל את סמכויות לפי חוק זה.

יואל הדר: ולעניין הסמכויות לפי סעיף 3א באלו מקומות מהמקומות המפורטים באותו סעיף בתחומי הרשות המקומית יהיה פקח רשאי להפעיל את סמכויותיו לפי אותו סעיף".

יואל הדר: נוסף על האמור בסעיף קטן (א), עוכב חשוד בידי פקח לפי הוראות חוק זה וקיים חשש שהוא יימלט או שזהותו אינה ידועה, וחלף פרק זמן סביר בנסיבות העניין מאז שהודע למשטרה על העיכוב ולא הגיע שוטר, מוסמך הפקח לדרוש מהמעוכב להילוות אליו לתחנת המשטרה כדי למסור אותו לידי שוטר.

יואל הדר: אם סירב המעוכב, ישתמש בכוח סביר כדי להביאו לתחנת המשטרה.

יואל הדר: לא יוסמך פקח לפי סעיף קטן (א) אלא לאחר שקצין מוסמך אישר את כשירותו לכך כאמור בסעיף 8 בשינויים המחויבים.

יואל הדר: פקח לא יעשה שימוש בסמכויות הנתונות לו לפי סעיפים קטנים (א) או (ב) אלא בעת מילוי תפקידו ובהתקיים בשניים אלה: הוא לבוש מדי פקח ובלבד שאינם נחזים להיות מדי משטרה ועונד באופן גלוי תג המזהה אותו ואת תפקידו.

יואל הדר: יש בידו תעודת פקח החתומה בידי קצין מוסמך ומעידה על תפקידו ועל סמכויותיו כאמור שאותה יציג לפי דרישה.

יואל הדר: תוקפה של תעודת פקח תהיה ל-3 שנים מיום הינתנה ובלבד שהמקבל אותה משמש בתפקיד פקח.

יואל הדר: השר רשאי להאריך תוקפה של תעודת פקח לתקופות נוספות שלא יעלו על 3 שנים כל אחת וזאת כל עוד משמש הפקח בתפקידו.

יואל הדר: בסעיף זה "קצין מוסמך" עובד ציבור בכיר שהסמיך לעניין זה השר, מבין עובדי משרדו.

יואל הדר: אחרי סעיף 11 יבוא: 11א.

יואל הדר: השר רשאי בצו להוסיף סוגי מקומות לתוספת אם שוכנע כי קיים חשש לפגיעה בשלום הציבור באותם סוגי מקומות כתוצאה ממעשי אלימות וכי הסמכויות האמורות בסעיף 6א דרושות למניעת מעשי אלימות כאמור באותם סוגי מקומות".

אמנון כהן: עזוב עכשיו את התוספת.

אמנון כהן: תסביר לנו את סעיף 4 עם תתי הסעיפים א ו-ב.

אמנון כהן: למישהו יש הערות להגדרות?

ולדימיר סברדלוב: אני מייצג את שדולת המאבטחים.

ולדימיר סברדלוב: אני רוצה לעדכן שברור שעובד ציבור הוא אינו עובד מדינה.

ולדימיר סברדלוב: הוא אינו עובד מדינה.

ולדימיר סברדלוב: פקח, מאבטח, לא חשוב איך נקרא לו, הוא לא נחשב עובד מדינה.

יואל הדר: אנחנו לא מתקנים את ההגדרה של עובד ציבור.

קריאה: הוא רוצה לומר שעובד ציבור הוא לא בהכרח עובד מדינה.

יואל הדר: אנחנו לא נכנסים לזה בכלל, זה לא הנושא של החוק.

אמנון כהן: מה זה קשור לחוק?

ולדימיר סברדלוב: אני רוצה להגיד שבעצם נותנים סמכויות כמו לשוטרים למי שהוא אינו עובד מדינה.

מירי פרנקל-שור: נכון.

אמנון כהן: מה זה קשור לחוק?

ולדימיר סברדלוב: אני רוצה להגיד שנותנים סמכויות למישהו שהוא אינו עובד מדינה.

מירי פרנקל-שור: ולדימיר מנסה לומר שנותנים סמכויות לעובד מדינה.

מירי פרנקל-שור: ולדימיר תראה אם אני מבינה מה אתה אומר.

ולדימיר סברדלוב: אני אסביר את עצמי.

ולדימיר סברדלוב: אם נותנים סמכויות - - -

אמנון כהן: אנחנו עוד לא נותנים סמכויות, כרגע אנחנו בהגדרות.

אמנון כהן: איזה סעיף בהגדרות מפריע לך?

ולדימיר סברדלוב: כתוב עובד ציבור.

גבי פיסמן: זאת הגדרה בחוק הקיים.

גבי פיסמן: אין תיקון להגדרה הזאת, לא נגענו בה.

אמנון כהן: איפה זה בסעיפים פה?

אמנון כהן: אני כרגע לא הולך לחוק הראשי ולתקן אותו.

אמנון כהן: זה נמצא בחוק הראשי ואנחנו לא הולכים לשם.

אמנון כהן: למישהו יש הערות לסעיף ההגדרות?

אן סוצ’יו: אני מהאגודה לזכויות האזרח.

אן סוצ’יו: דובר פה על סמכויות של פקחים, דובר על מניעת רעש.

אמנון כהן: כשנגיע לסמכויות נטפל בסמכויות.

אן סוצ'יו: אני מדברת על ההגדרה עצמה.

אמנון כהן: באיזה סעיף?

אן סוצ'יו: בהגדרת פקח, סעיף 41(ב).

אן סוצ'יו: כתוב בהגדרת פקח: "לשם סיוע למשטרת ישראל במניעת אלימות".

אן סוצ'יו: הבעיה היא שכאן מוצע כאילו החוק הזה נועד לאפשר לפקחים לסייע למשטרה בעבירות איכות חיים, כמו שזה הוגדר פה.

אן סוצ'יו: כאן אנחנו רואים בצורה ברורה שהפקח לא נועד לטפל, כמו שצוין פה, בעבירות של רעש, עבירות - - -

גבי פיסמן: זה לא הסמכויות האלה.

אמנון כהן: תנו לה להתבטא.

אמנון כהן: היא תסיים את ההערה שלה ואז תתייחסו.

אן סוצ'יו: אני רוצה להזכיר על מה אנחנו מדברים פה, שלא יהיה פה איזה בלבול לגבי מה הפקחים האלה אמורים לעשות.

אן סוצ'יו: הסעיף הזה אומר בפירוש שהפקחים האלה אמורים לטפל באלימות.

אן סוצ'יו: שיהיה ברור שמטפל בטיפול באלימות.

אמנון כהן: נכון, כתוב מניעת אלימות.

אן סוצ'יו: מניעת אלימות זאת סמכות שיטור מובהקת לחלוטין.

קריאה: יש שני סוגים של סמכויות לפי הצעת החוק.

אן סוצ'יו: ההתנגדות של האגודה לזכויות האזרח היא במתן סמכויות - - -

אמנון כהן: מה את רוצה שיהיה כתוב?

אן סוצ'יו: שיהיה כתוב טיפול בעבירות של איכות חיים.

אמנון כהן: הציג של משרד לביטחון פנים.

אמנון כהן: אתם דיברתם על לתת מענה לאזרח ולאיכות חייו.

אמנון כהן: אבל פה כתוב "לשם סיוע למשטרת ישראל במניעת אלימות".

יואל הדר: אדוני נתן לי לפתוח את דבריי ואחר-כך רץ לאוצר לכסף ולא נתן לי לסיים את דבריי.

אמנון כהן: הדיונים פה זה לא כמו הדיונים במשרד הפנים.

אמנון כהן: פה זה ועדת הפנים והסביבה של הכנסת.

אמנון כהן: לכן אנחנו ממקדים את הדברים.

אמנון כהן: קראתי בפרוטוקול את מה שאמרת.

אמנון כהן: רציתי שתדבר בגדול לטובת אלה שלא היו פה.

אמנון כהן: חשוב לי היה הכסף כי אמרתי למה שנעשה סתם חוק אם אפשר לגייס עוד 150 שוטרים.

אמנון כהן: הבנתי את הנימוק, אני לא מסכים איתו.

אמנון כהן: בגלל שזה חוק חופשי ואני רוצה לתת כלים לאותם פקחים שכבר התחילו לעבוד, אנחנו רוצים לראות מה אפשר לתת מתוך זה.

אמנון כהן: אולי נוריד את הסעיף של האלימות?

יואל הדר: יש פה שני סוגים של פקחים.

מירי פרנקל-שור: יש פה שלושה נושאים, שני פקחים ומאבטחים.

יואל הדר: יש פה את המאבטחים ויש פה פקחים למניעת אלימות שזה הפיילוט ויש פקחים באופן כללי שנותנים להם סמכויות בנושא של איכות חיים.

יואל הדר: כרגע אנחנו לא דנים בפקחים של פקודת העיריות שעושים את התיקון לגביהם, אלא רק בפקחים למניעת אלימות.

יואל הדר: לכן ההגדרה היא רלוונטית.

חמד עמאר: למה שלא יהיו שוטרים למניעת אלימות, למה פקחים למניעת אלימות?

חמד עמאר: למה לא שוטרים למניעת אלימות?

יואל הדר: כפי שהאוצר אמר, יש גם תוספת של שוטרים אבל יש גם תוספת של פקחים.

יואל הדר: לכן הפקחים האלה זה הפקחים למניעת אלימות ולא הפקחים הרגילים שלגביהם אנחנו נדון בהמשך.

אמנון כהן: אני רוצה לשים את הסעיף הזה בצד.

אמנון כהן: אני רוצה ללכת לסעיף שנותן להם סמכות לגבי איכות החיים של האזרח.

יואל הדר: זה בסוף החוק, זה לא שיטור עירוני.

חמד עמאר: אבל כאן אנחנו נותנים לפקח סמכות מלאה של שוטר.

חמד עמאר: אדם הולך ברחוב, פקח ילך ברחוב יבוא מולו אדם שלא עשה כלום, הוא יבקש ממנו תעודת זהות?

יואל הדר: היום יש חוק החזקת תעודת זהות.

חמד עמאר: כן, אבל פקח לא יכול לעצור אדם.

חמד עמאר: אדם הולך ברחוב ופקח יכול לעצור אותו ולבקש ממנו תעודת זהות גם אם הוא לא עשה כלום?

יואל הדר: כן.

חמד עמאר: אם יש את זה בחוק אז לא צריך את הסעיף הזה.

אמנון כהן: אני לא רוצה כרגע להתמקד בזה.

יואל הדר: היום בחוק החזקת תעודת זהות ונשיאתה מאפשר לראש רשות מקומית להסמיך אדם, שזה גם פקח, לצורך דרישה מאזרח שמלאו לו 16 שנה, יכול להסמיך אותו לפנות לכל אדם ולבקש ממנו להראות לו תעודת זהות.

יואל הדר: זה בלי קשר למה שכתוב פה.

יואל הדר: לכן הנושא של הצגת תעודת זהות זה לא הדבר העיקרי פה אלא יש דברים אחרים.

יואל הדר: אנחנו מדברים כרגע על השיטור העירוני.

יואל הדר: על הפקחים האחרים נדון בהמשך אם אדוני יאפשר לנו.

יואל הדר: לגבי הפקחים האלה, זה רק נושא של מניעת אלימות.

אמנון כהן: למועדונים ולמקומות כאלה.

יואל הדר: כן, כן.

יואל הדר: נבקש להתמקד רק בנושא הזה אחרי זה נדון בנושאים האחרים.

אמנון כהן: אני לא רוצה כרגע להתמקד בזה.

יואל הדר: אדוני, אפשר לעבור לסוף של החוק ולדון על הסוף.

יואל הדר: אם אדוני רוצה להקדים את הסוף להתחלה, זה גם אפשרי.

אמנון כהן: אמרתי שבדיון הזה אני רוצה ללמוד את הסוגיות ולאפשר אולי לפקחים האלה שכבר עובדים במשותף עם המשטרה, שלא ייכשלו בתפקידם.

אמנון כהן: אם אתה מכניס את האלימות - - -

יואל הדר: זה אלימות, זה רק לזה, זה השיטור העירוני.

יואל הדר: הפיילוט זה רק למניעת אלימות.

מאיר בינג: כמו שאמר היועץ המשפטי של המשרד לביטחון פנים, יש פה כמה סוגים של סמכויות וזה חשוב להבין.

מאיר בינג: יש סמכות אחת למאבטחים, יש סמכות אחת לכל הפקחים בכל השלטון המקומי, ששם זה יותר סמכויות לטפל בחוקי העזר העירוניים.

אמנון כהן: בזה אני רוצה לטפל.

מאיר בינג: זה נושא חשוב מאוד - - -

אמנון כהן: זה מה שיהיה להם.

אמנון כהן: אני לא רוצה להכניס אותם לאלימות.

מאיר בינג: יש נושא שלישי שזה הנושא של סמכויות של הפקחים רק של הרשויות שנמצאות בפיילוט.

מאיר בינג: שם יש עבודה משותפת ושם צריך לתת להם סמכויות קצת יותר רחבות.

מאיר בינג: זאת החלוקה של החוק.

יואל הדר: אמרנו שיש שני סוגי של פקחים.

יואל הדר: פה אנחנו מתייחסים רק לפקחים למניעת אלימות.

יואל הדר: לפקחים האחרים, שהאגודה מדברת עליהם אנחנו נגיע בהמשך.

אמנון כהן: היא אומרת שאתה נותן פה לפקח סמכות של שוטר.

יואל הדר: לא של שוטר.

אמנון כהן: מה תהיה הסמכות של הפקח שהוא יוכל להיכנס לאותו מועדון כאשר יש אלימות.

אמנון כהן: מה ההבדל בין הסמכויות שלו לבין הסמכויות של השוטר.

יואל הדר: הגדרנו: למנוע מאדם כניסה למקום.

אמנון כהן: מאיזה מניעים, בגלל שהצבע שלו לא מתאים?

אמנון כהן: איך הוא ידע.

יואל הדר: כלפי מישהו שעושה מעשה אלימות.

אמנון כהן: מפגין, או שאתה רואה על הפרצוף שלו שהוא בעייתי?

יואל הדר: לא, עושה מעשה אלימות.

מירי פרנקל-שור: לא, זה לא רק עושה מעשה אלימות.

מירי פרנקל-שור: יש שלושה דברים, תפרטו.

אמנון כהן: אנחנו כבר נתקלנו בכל מיני תופעות של בחורים שגם משרתים בצבא בתפקידים בכירים.

אמנון כהן: הם מגיעים בסוף שבוע לאיזה מקום ולא נתנו להם להיכנס.

אמנון כהן: איך הוא ידע?

אמנון כהן: הוא אפילו לא עשה כלום.

אמנון כהן: אתה רואה אותו ואתה מזהה שהוא בעייתי?

אמנון כהן: לפי מה הפקח יקבע?

יואל הדר: כתוב: "ביצע אדם מעשה אלימות".

אמנון כהן: זה ברור.

יואל הדר: "או בפני אדם אחר הקורא לעזרה והמצביע עליו בפני מאבטח מוסמך" זה אותו רעיון.

אמנון כהן: מה עוד?

יואל הדר: אנחנו מדברים לגבי המאבטחים.

יואל הדר: יש פה ערבוב כל הזמן של דברים.

יואל הדר: אני מדבר על המאבטחים עכשיו, נכון?

מירי פרנקל-שור: לא, אתה מדבר על פקחים.

מירי פרנקל-שור: אנחנו מדברים על 6א.

אמנון כהן: מה זה "בשל איום או מעשה של אדם בפני מאבטח מוסמך"?

יואל הדר: מישהו מאיים על המאבטח או על אדם אחר.

יואל הדר: זה מתחיל באיום ויכול להיגמר במשהו הרבה יותר גרוע.

יואל הדר: אותו אחד יכול להוציא אותו החוצה.

יואל הדר: לא כתוב פה בגלל צבע עורו או בגלל שהוא בגיל מסוים.

אמנון כהן: מה זה "עומד לבצע מעשה אלימות".

יואל הדר: שקיימת הסתברות גדולה לכך.

אמנון כהן: מה זאת ההסתברות הזאת?

אמנון כהן: איך הוא ידע?

אמנון כהן: הוא לא איים, הוא לא דיבר.

אמנון כהן: אתה קולט אותו ואתה חושב שהוא בעייתי.

יואל הדר: הוא מתקרב בצורה מאיימת, הוא לא מאיים.

קריאה: אז שיהיה כתוב "מתקרב בצורה מאיימת".

גבי פיסמן: איום זה כשאדם אומר למישהו אחר - - -

אמנון כהן: מוציא סכין?

אמנון כהן: מוציא אגרופן?

גבי פיסמן: לא.

גבי פיסמן: מוציא סכין או אגרופן זה מעשה אלימות.

אמנון כהן: מה זה הסתברות?

מירי פרנקל-שור: הסתברות זה עניין של שיקול דעת.

מירי פרנקל-שור: שני הדברים האחרים הם דברים מוחלטים וההסתברות הזאת זה עניין לשיקול דעת שצריך להפעיל המאבטח.

חמד עמאר: שיקול דעת של אותו מאבטח.

יואל הדר: נכון, בגלל זה הוא מוכשר.

יואל הדר: בגלל זה עושים לו הכשרה מיוחדת.

חמד עמאר: אדוני היושב ראש, אם מחליפים את השוטרים, האם הם עוברים הכשרה של 6 חודשים?

חמד עמאר: כמה זמן זה קורס שוטרים?

יואל הדר: 3 חודשים.

חמד עמאר: האם אותם אנשים עוברים קורס של 3 חודשים במשטרה?

חמד עמאר: ישנים בבית ספר לשוטרים בשפרעם או לא?

אמנון כהן: כרגע מדברים על מאבטח.

חמד עמאר: המאבטח הזה עושה קורס של 3 חודשים?

יואל הדר: הוא לא עושה את זה אבל הוא לא מקבל סמכויות של שוטר.

חמד עמאר: אתה נותן לו את כל הסמכויות.

חמד עמאר: זה לעצור - - -

יואל הדר: הוא לא יכול לעצור.

מירי פרנקל-שור: הוא לא יכול לעצור אבל יש לו את כל הסמכויות מלבד מעצר.

מירי פרנקל-שור: נכון?

חמד עמאר: הוא יכול לקחת אותו לתחנת המשטרה?

יואל הדר: כן.

חמד עמאר: ברגע שאתה מבקש ממישהו להתלוות אליך לתחנת משטרה הוא כבר עצור.

חמד עמאר: אתה לא יכול ממישהו להתלוות אליך לתחנת משטרה בלי לעצור אותו.

יואל הדר: עיכוב זה לא מעצר.

חמד עמאר: אתה נותן לו סמכויות עיכוב.

יואל הדר: גם לאדם רגיל יש סמכויות של עיכוב.

גבי פיסמן: אני רוצה להתייחס לעניין הסמכויות שמפורטות פה בהצעת החוק הזאת.

גבי פיסמן: אני אתייחס לאותו קטע שמדב על סמכויות מאבטחים כיוון שעל בסיס הסמכות הזאת בסעיף 6א בעצם ניתנו גם סמכויות הפקחים.

גבי פיסמן: חשוב לי להבהיר קודם כל שאנחנו לא מדברים כאן על סמכויות שוטר.

גבי פיסמן: לא רק שאנחנו לא מדברים על סמכויות שוטר אנחנו בעצם מדברים על הסמכויות שקיימות היום למאבטחים בחוק סמכויות לשם שמירה על זכויות הציבור.

גבי פיסמן: הרחבנו פה את העילה לשימוש בסמכות.

מירי פרנקל-שור: ואת המקומות.

גבי פיסמן: היום חוק סמכויות לשם שמירה על ביטחון הציבור נותן סמכויות למניעת פח"ע.

גבי פיסמן: זה בניגוד למה שנאמר בסעיף העקרונות של החוק שמדבר על סמכויות למניעת אלימות ולמניעת פעילות חבלנית עוינת.

גבי פיסמן: בעצם החוק המקורי שנחקק פה בוועדה הזאת התכוון לתת למאבטחים גם סמכויות למניעת אלימות וגם סמכויות למניעת פח"ע.

גבי פיסמן: לצורך מניעת אלימות לא ניתנו הכלים בחוק שיאפשרו התמודדות עם מעשה אלימות.

גבי פיסמן: מה שיש היום למאבטחים לצורך התמודדות עם מעשי אלימות, אלה אותן סמכויות שקיימות בידי אדם פרטי לפי סעיף 75 לחוק המעצרים, שמאפשרות לכל אדם פרטי באשר הוא לעכב אדם אחר כשהוא רואה לנגד עיניו מעשה אלימות.

גבי פיסמן: זאת סמכות שקיימת לכל אחד מאיתנו וזאת סמכות - - -

אמנון כהן: איך אני יכול לעכב מישהו?

גבי פיסמן: אתה יכול לפי סעיף 75 לחוק המעצרים - - -

חמד עמאר: אתה יכול ברגע שהוא מבצע מעשה אלימות.

חמד עמאר: אלה לא יכול לבוא ולעכב מישהו כי הוא הולך בכביש ולהגיד לו: תביא לי תעודת זהות, אני מעכב אותך, אני לוקח את כל הסמכויות.

חמד עמאר: אלה סמכויות לשוטר והן לא ניתנות לאזרח.

אמנון כהן: אני במקום אחר.

אמנון כהן: אמרת שאזרח יכול להשתמש - - -

גבי פיסמן: היום, במקרה שאירע אירוע אלימות בפניו של אדם נותן סעיף 75 לחוק המעצרים סמכות עיכוב לכל אדם, לרבות שימוש בכוח סביר, עד לבואו של שוטר.

גבי פיסמן: כוח סביר שלא יהיה בו כדי לגרום לחשוד חבלה.

גבי פיסמן: זאת הסמכות שקיימת היום וזאת גם הסמכות שנתונה היום למאבטחים, בהיעדר סמכות אחרת מפורשת בחוק סמכויות.

גבי פיסמן: המדרגה שנעשתה פה בתיקון לחוק סמכויות היא אותה מדרגה שמאפשרת שימוש לא רק במקרה שאירע אירוע אלימות בפניו של מאבטח אלא גם באותו מקרה שיש הסתברות גבוהה או איום.

גבי פיסמן: הכוונה היא בעצם לסייע למניעת אלימות.

גבי פיסמן: זאת אומרת, מאבטח שנמצא במקום יוכל לפעול לא רק באותו רגע שכבר אירוע האלימות החל, אלא שהוא יוכל שנייה אחת לפני שאדם מתנפל על אדם אחר, להגיד לו באותה רגע: אתה מעוכב.

גבי פיסמן: זאת היתה הכוונה שלנו.

גבי פיסמן: לכן, כשאנחנו חשבנו על האופן שבו אנחנו מגדירים את האיום או את ההסתברות הגבוהה חשבנו בדיוק על אותה שנייה לפני שקורה אירוע האלימות.

גבי פיסמן: בוודאי לא בכניסה למועדון.

גבי פיסמן: ממש ברגע שאדם אמר לאדם אחר: עוד שנייה אני לא יודע מה אני עושה לך, ואנחנו רואים שהוא עומד לתקוף אותו, באותה שנייה אנחנו נוכל להפעיל את הסמכות ולא רק כשאירע אירוע אלימות, שזה בעצם הסמכות שקיימת לכל אחד מאיתנו.

אמנון כהן: תודה שהבהרת את הנקודה.

גבי פיסמן: רק להבהיר שבעצם אלה הסמכויות שיש כאן.

גבי פיסמן: אין כאן עוד סמכויות בהצעת החוק הזאת.

אמנון כהן: למאבטח.

גבי פיסמן: למאבטח ולפקח למניעת אלימות, שיש לו בנוסף את אותן סמכויות שדיברנו לתחום אחר לעבירות של חוקי עזר.

גבי פיסמן: אין פה איזו קפיצת מדרגה שהיא בלתי נסבלת או מתן סמכויות שיטור.

אמנון כהן: נציגי השלטון המקומי.

איתן אטיה: קודם כל, שימו לב להתפתלויות של היועצים המשפטיים.

אמנון כהן: היא דווקא דיברה ברור.

איתן אטיה: כן, אבל אלה התפתלויות פרשניות של מה בדיוק רצו מתוך כל הסיטואציות הקטנות.

אמנון כהן: אתה תגיד מה שיש לך.

אמנון כהן: תדבר אלי.

אמנון כהן: כל אחד ידבר איך שהוא רוצה לדבר.

אמנון כהן: כל אחד יכול להגיד מה שהוא רוצה.

אמנון כהן: אני מבקש התייחסות עניינית לסעיפים ואנחנו נפעיל שיקול דעת כדי שלא נטעה חס וחלילה.

אמנון כהן: כי יש לכם ניסיון רב בתחום הזה ואתם שותפים מלאים.

אמנון כהן: אל תסתכל רק על 15 הרשויות אלא על כל הרשויות המקומיות.

איתן אטיה: אני מתייחס לכולם.

איתן אטיה: יושב לידי יוחאי שהוא מנהל מנהל הביטחון במרכז השלטון המקומי ואנחנו מציגים את זה יחד.

אמנון כהן: תגיד איפה באמת נמצאות הבעיות האקוטיות כדי שלא נקבל החלטה שהיא לא סבירה ושייצא שסיבכנו את הרשויות המקומיות.

אמנון כהן: מה שחשוב זה ביטחון אזרחי המדינה.

אמנון כהן: אם עושים תיקון ונותנים סמכות שתיתן יותר חוזק לביטחון של האזרחים, אנחנו נראה את זה לעומק.

אמנון כהן: בבקשה, אדוני.

איתן אטיה: לגבי הגדרת פקח.

איתן אטיה: אנחנו מבקשים להסיר את המילים "ושמירה על ביטחון הציבור".

איתן אטיה: בשורה השנייה בהגדרה כתוב: "עובד רשות מקומית הממלא תפקידי פיקוח שהוסמך לפי סעיף 7א(א) לביצוע פעולות אבטחה ושמירה על ביטחון הציבור".

איתן אטיה: "שמירה על ביטחון הציבור" זאת אם כל ההגדרות שקשורות בביטחון.

איתן אטיה: זאת הגדרה רחבה מידי, כוללנית מידי.

איתן אטיה: עד כמה שאני יודע המילה "ביטחון" נמצאת בשם הרשמי של שני משרדי ממשלה, משרד הביטחון והמשרד לביטחון פנים.

איתן אטיה: אני שומע שעכשיו גם מקימים משרד ממשלתי חדש להגנה על ביטחון על העורף.

איתן אטיה: כלומר, יהיו שלושה משרדי ממשלה שעוסקים בביטחון.

איתן אטיה: המונח "ביטחון הציבור" זאת הגדרה ענקית ורחבה.

איתן אטיה: החובה החוקתית והציבורית לעסוק ולטפל בביטחון הציבור היא של הממשלה, היא של משרד הביטחון, של צה"ל ושל המשרד לביטחון פנים והמשטרה.

איתן אטיה: השלטון המקומי, העיריות, מעולם זאת לא היתה חלק מהגדרת התפקידים שלהם, להתחיל לעסוק גם בשיטור ובביטחון ציבורי, בטח לא בפח"ע.

איתן אטיה: אם רוצים לתת סמכויות מאבטח אז תדברו, כי כתוב פה אבטחה.

איתן אטיה: אם אתם רוצים לדבר על מניעת אלימות במסגרת הפיילוט, אז לכתוב "מניעת אלימות במסגרת הפיילוט".

אמנון כהן: יואל, אתה עסוק בדברים אחרים, אנחנו צריכים את התייחסותך כי יתכן ונצטרך לתקן.

איתן אטיה: המונח הרחב והאין סופי הזה בעצם, שקוראים לו שמירה על ביטחון הציבור, משהו ערטילאי כזה, השלטון המקומי לא מסוגל לקחת את זה על כתפיו, לא חוקתית, לא ערכית ולא מימונית.

איתן אטיה: הערה שנייה.

איתן אטיה: אנחנו מבקשים להוסיף בסיפא של הגדרת פקח.

איתן אטיה: הרי מדברים פה על עובד רשות מקומית הממלא תפקידי פיקוח שהוסמך וכן הלאה.

אמנון כהן: תפנה אותי לסעיף.

איתן אטיה: באותו סעיף, הגדרת המונח פקח.

איתן אטיה: הערה אחת היא להוריד את המילים "שמירה על ביטחון הציבור".

איתן אטיה: השני "במניעת אלימות" ולהגביל את זה אך ורק לנושא הפיילוט בצורה מפורשת כי זה לא כתוב.

אמנון כהן: מניעת אלימות בתחום הפיילוט.

איתן אטיה: כן.

איתן אטיה: הערה שלישית.

איתן אטיה: אנחנו מבקשים להוסיף "ואשר יחולו עליו כל ההגנות החלות על שוטר".

אמנון כהן: איפה זה כתוב?

איתן אטיה: זה לא כתוב, אנחנו מבקשים להוסיף.

איתן אטיה: אם אדוני ירצה, אני אסביר מדוע.

אמנון כהן: אני מבין את המשמעות, שלא יסבכו אותו.

איתן אטיה: בהקשר הזה, סיפור קטן.

יואל הדר: אבל הוא בא למשטרה.

אמנון כהן: אבל הפקח גם שייך לעירייה.

אמנון כהן: גם ראש העיר יהיה כפוף לאותה תביעה.

איתן אטיה: אני רוצה להסביר במספר משפטים למה הכוונה.

איתן אטיה: ברגע שאתם מכניסים גורם חדש, לא משנה מי זה.

איתן אטיה: במקרה הזה רוצים להכניס גם את הפקחים של העירייה לעסוק במניעת אלימות.

איתן אטיה: זה אומר שבמוקדם או במאוחר מגיעים למגע פיסי עם חשודים או מעוכבים או איך שלא תקראו לזה.

איתן אטיה: אז יתחילו השאלות: האם היה פה כוח פיסי סביר או לא?

איתן אטיה: אותו אדם שיראה עצמו כנפגע ילך לתחנת המשטרה הקרובה ויגיש תלונה נגד הפקח.

איתן אטיה: בו במקום יפתחו נגדו בחקירה פלילית.

איתן אטיה: אצל שוטר זה לא כך.

אמנון כהן: כרגע אנחנו עוסקים במאבטח.

איתן אטיה: לא, אתה בהגדרת פקח.

איתן אטיה: לשוטר יש הרבה מאוד הגנות שהחוק מתיר.

איתן אטיה: אגב, אחת ההגנות המרכזיות לשוטר זה דווקא מח"ש מדוע?

איתן אטיה: כי אם אתה כאזרח רוצה להתלונן נגד שוטר, אתה לא יכול ללכת לתחנת המשטרה הקרובה למקום מגוריך ולהגיש תלונה אצל היומנאית.

איתן אטיה: בסוף זה צריך להיבדק במח"ש.

איתן אטיה: יש איזה גוף שבודק שלא מדובר בתלונות קנטרניות.

אמנון כהן: מי יהיה הגוף שיבדוק לגבי הפקחים והמאבטחים?

איתן אטיה: יותר מזה.

איתן אטיה: יש אחריות נזיקית ויש אחריות פלילית ויש אחריות מנהלית.

איתן אטיה: כל מנגנון ההגנות הזה שיש לשוטרים אין על פקחים והוא צריך לחול על פקחים אם רוצים שהם יעסקו במניעת אלימות.

אמנון כהן: אני מבקש מהמשרד לביטחון פנים לרשום את ההערות ולהתייחס אליהן.

אמנון כהן: אם צריך לשנות אז נשנה.

אמנון כהן: שלא יהיה מצב שנפספס ושלא נתייחס לכל הנקודות.

אמנון כהן: אני מבקש שתרשמו את הדברים כי תצטרכו להתייחס לכולם.

אמנון כהן: יואב ירדני אני מעיריית תל-אביב יפו.

אמנון כהן: אני רוצה לחדד את מה שנאמר פה כרגע.

אמנון כהן: פקח שמגיע לתחנת משטרה הוא נתפס כאחרון העבריינים.

אמנון כהן: נותנים לו טביעת אצבעות והוא נכנס לתוך המאגר של המשטרה ועכשיו הוא חלק מהעניין.

אמנון כהן: לא יכול להיות מצב שאם רוצים שמישהו ישתתף עם המשטרה במשימות שלה, ברגע שמגיע החיכוך הראשון עוזבים אותו לנפשו.

אמנון כהן: שילך ויתמודד לבד.

יואב ירדני: זה נכון גם במצב הנוכחי שבו אין לו סמכויות וגם במצב שבו נותנים לו סמכויות.

יואב ירדני: זה פשוט מסוכן, זה עושה רע מאוד לעובדים.

יואב ירדני: לכן אני חושב שזה חייב להיות חלק אינטגראלי מההסמכה.

אמנון כהן: המועצה לשלום הילד.

אמנון כהן: ד"ר יצחק קדמן, תרומתך רבה בוועדות הכנסת וגם בוועדה שלנו.

יצחק קדמן: תודה רבה אדוני.

יצחק קדמן: אני מתייחס לקטע צר מאוד.

יצחק קדמן: שמחתי לשמוע לפני הישיבה שיש אפילו דלת פתוחה.

יצחק קדמן: לא רק בוועדה גם בממשלה.

יצחק קדמן: אני מתייחס לאותו קטע שמדבר על המאבטחים.

יצחק קדמן: אני מדבר אך ורק על הנושא של המאבטחים.

יצחק קדמן: יש רשימה בתוספת שבהם מאבטחים יוקנו להם סמכויות חדשות ומרחיקות לכת.

יצחק קדמן: לצערי מצאתי שברשימה זה ליד זה מופיע מגרש כדורגל ודיסקוטק עם תלמוד תורה וגן ילדים.

יצחק קדמן: אני קודם כל רוצה להיעלב בשמם של מוסדות החינוך שכללו אותם: תלמוד תורה, גן ילדים, מתנ"ס ובית ספר, יחד עם מועדון ביליארד ויחד עם מגרש כדורגל ומקומות אחרים.

יצחק קדמן: אני חושב שזה מסר לא נכון.

יצחק קדמן: אגב, אותה רשימה הופיעה גם בחוק הידוע שנקרא "חוק המימוש", שאני מתאר לעצמי שהוועדה הזאת דנה גם בו.

קריאה: זה היה בוועדת חוקה.

יצחק קדמן: היתה אותה רשימה בהתחלה.

יצחק קדמן: הממשלה השכילה להוציא משם את מוסדות החינוך.

יצחק קדמן: עכשיו לגופו של עניין.

יצחק קדמן: אני רואה בחשש גדול מאוד מצב שבו מאבטח, שאין לו שום כישורים.

יצחק קדמן: יסלח לי אדוני משדולת המאבטחים.

יצחק קדמן: התפרסם לפני כמה ימים תחקיר עצום בן 9 עמודים על מצב מאבטחי בתי הספר וגני הילדים.

יצחק קדמן: אומרים שם בעלי חברות האבטחה שזה תחתית הסולם, אלה אנשים שמשלמים להם הכי מעט כסף.

יצחק קדמן: יושב המאבטח בגן ילדים, אין לו שום הכשרה בשום דבר.

יצחק קדמן: לפעמים, כמו שאדוני ציין, הוא אפילו לא מדבר את השפה.

יצחק קדמן: הוא לא מבין אפילו עברית.

יצחק קדמן: אומר בעל אחד מחברות האבטחה: "אם יקרה משהו, אני מעדיף שהאיש הזה לא יהיה שם, הוא יכול יותר להזיק מאשר להועיל".

יצחק קדמן: האיש הזה יקראו לו כי ילדה אחת איימה על ילדה שנייה שתזרוק עליה חול בגן ילדים.

יצחק קדמן: אנחנו מקנים לו סמכויות להשתמש בשימוש פיסי נגד ילדים וילדות.

יצחק קדמן: חלק מהמאבטחים במוסדות חינוך הם אפילו אנשים שנתפסו, ואני מוכן להראות לכם מקרים שהם הורשעו בפדופיליה והם מאבטחים במוסדות חינוך.

יצחק קדמן: לאנשים האלה רוצים לתת סמכויות לעצור, להוציא וכדומה.

יצחק קדמן: לפני כמה ימים קיבלתי פנייה מבית ספר חרדי באזור ירושלים.

אמנון כהן: אל תיגע בחרדי עכשיו.

יצחק קדמן: אני כן אגע בחרדי כי אנשים חושבים שזה לא יכול לקרות אצלם אבל זה בכל מקום.

יצחק קדמן: היה פה מאבטח שעצר ילדה בת 12 שבאה לקחת את אחותה מבית ספר אחר.

אמנון כהן: הוא חשב שהיא רוצה לגנוב אותה?

יצחק קדמן: אני לא יודע מה הוא חשב.

יצחק קדמן: הוא הזעיק מייד את המשטרה.

יצחק קדמן: הגיעו השוטרים, ניגשו למנהל בית הספר.

יצחק קדמן: מנהל בית הספר אמר: "תעזבו אותה, אני מכיר את הילדה הזאת".

יצחק קדמן: האבא שאל את המאבטח למה הוא הזמין משטרה והוא ענה: "כי אין לי סמכויות אחרת הייתי יורה בה".

יצחק קדמן: אני נחרד מהמחשבה מה יקרה במוסדות חינוך עם מאבטחים ברמה אפסית.

יצחק קדמן: אני רוצה לומר לך, אדוני.

יצחק קדמן: אני סומך על המשטרה ועוד יותר אני סומך על מחלקת הנוער במשטרה.

יצחק קדמן: גם במשטרה לא כל אחד יכול לטפל בילדים.

יצחק קדמן: הם קבעו קריטריונים.

יצחק קדמן: יש רק שוטרי נוער, עובדי נוער וקציני נוער.

יצחק קדמן: הם עוברים לא רק את ההכשרה הבסיסית.

אמנון כהן: גם בעבודה סוציאלית יש תפקידים מוגדרים.

יצחק קדמן: יש חוקרי ילדים שרק הם מוסמכים.

יצחק קדמן: שוטרי נוער במשטרה עוברים קורס הכנה מיוחד, מעבר להכשרתם כשוטר כללי.

יצחק קדמן: גם המורים, גם המנהלים.

יצחק קדמן: אתה לא יכול להיכנס להיות מורה בבית הספר, אתה צריך תעודת הוראה, אתה צריך לדעת איך לגשת לילד.

יצחק קדמן: לא יכול להיות שמאבטח שהוא חסר כל כישורים, שהוא בתחתית סולם המאבטחים, עם 20 שקלים לשעה, בקושי דובר עברית, יתנו לו פה סמכויות.

יצחק קדמן: אני מבקש רק דבר אחד.

יצחק קדמן: תורידו מהרשימה את מוסדות החינוך.

אמנון כהן: אנחנו נגיע לסעיפים הללו וכבודו יהיה איתנו.

אמנון כהן: אנחנו נטפל בסעיפים.

אמנון כהן: עשינו פה רשימה של סדרי עדיפויות ועל איזה סוג של גופים ומוסדות יחול החוק, אם יחול בכלל.

אמנון כהן: לכן אנחנו כמובן ניקח את זה בחשבון בחפץ לב.

אמנון כהן: דיברת דברים נכונים וענייניים.

אמנון כהן: הגיעו שני חברי כנסת שבאו מוועדת כספים בדיון על הריכוזיות.

אמנון כהן: זה נושא שמדבר אל כל אחד מאיתנו כי יש גופים וקרטלים ששולטים במדינה הזאת.

אמנון כהן: כתוצאה מכך יש יוקר מחירים.

אמנון כהן: חבר הכנסת דב חנין, בבקשה.

דב חנין: אני מאוד מודה לך אדוני היושב ראש.

דב חנין: אני רוצה לפתוח בהסכמה מלאה.

דב חנין: אני לא אחזור על הדברים החשובים שאמר ד"ר קדמן מהמועצה לשלום הילד.

אמנון כהן: היו אנשים שדיברו קודם וגם הם אמרו דברים חשובים.

דב חנין: אין לי ספק שהם אמרו דברים חשובים.

דב חנין: אני מצטרף לדבריו של ד"ר קדמן.

דב חנין: אני מקווה שלפחות בנקודה הזאת יש הסכמה רחבה מסביב לשולחן.

דב חנין: מאבטחים ופקחים לא יכולים כלפי ילדים וכלפי בני נוער, זה מובן מאליו.

דב חנין: אבל, השאלה היא שאלה הרבה יותר רחבה.

דב חנין: אנחנו כולנו למדנו פעם מה זה הגדרה של מדינה.

דב חנין: הגדרה של מדינה על-פי ובר זה הגוף שיש לו מונופול על האלימות ועל טיפול באלימות.

דב חנין: כנראה שמדינת ישראל שכחה את העיקרון הזה.

דב חנין: במסגרת של איזה התפרקות כללית מאחריות, מגלגלים אחריות וסמכויות שהן גרעיניות של המדינה.

דב חנין: יש לי כבוד לפקחים עירוניים וכבוד לפקחים וכולם מכובדים וטובים.

דב חנין: הם לא המדינה.

דב חנין: המדינה יש לה שוטרים, זאת אחריותה של המדינה, זה תפקידה של המדינה.

דב חנין: המדינה לא יכולה להתפרק מהתפקיד הזה.

דב חנין: אני אומר למשרד לביטחון פנים, כדאי שתלמדו היטב היטב לא רק את הטקסט אלא גם את הרוח של בג"צ הפרטת בתי הסוהר.

דב חנין: אנחנו לא מדברים רק על ההפרטה הכלכלית.

דב חנין: אנחנו מדברים על היכולת של המדינה להשתחרר מתחומי אחריות שהם האחריות הגרעינית של המדינה.

דב חנין: אבל אני חייב לומר לך, אדוני היושב ראש, שאני מרגיש שהמדינה שלנו או הממשלה שלנו השתגעה, באמת השתגעה.

דב חנין: אני הגעתי מדיון בוועדת הכלכלה על הרפורמה בתחבורה הציבורית.

דב חנין: אדוני יחשוב שאין קשר, אבל יש קשר.

דב חנין: בא השלטון המקומי ואומר: אנחנו רוצים סמכות שאנחנו צריכים אותה בשביל שבנת"צים לא ייסעו כלי רכב פרטיים וזה תפקידו של השלטון המקומי להסדיר את התחום הזה.

דב חנין: באה המדינה ואומר: מה פתאום?

דב חנין: סמכויות לפקחים לקבוע שנת"צים ייסעו בהם רק אוטובוסים?

דב חנין: לא יעלה על הדעת כזה דבר, זה מזעזע.

דב חנין: נכון?

דב חנין: אז אני אומר לכם בצער שאם זה המצב שלא נותנים לשלטון המקומי את הסמכויות שהוא צריך אותן בשביל לבצע את תפקידו אבל מטילים עליו ומגלגלים עליו תפקידים שהם לא תפקידיו, הוא לא רוצה אותם, הוא לא מסוגל לבצע אותם, זה לא תפקידו לבצע אותם.

דב חנין: משהו אצלנו, אדוני, ירד לגמרי מהפסים.

דב חנין: זה מאוד מצער אותי ומדאיג אותי.

אמנון כהן: להחליף את הממשלה.

דב חנין: כנראה שאין ברירה.

יעקב אדרי: אדוני היושב ראש.

יעקב אדרי: מה לעשות שאני לא מסכים עם חבריי פה.

יעקב אדרי: זה חזון אחרית הימים.

יעקב אדרי: לכאורה הייתי מאוד רוצה שזאת תהיה התמונה, שלמשטרה יהיו מספיק כוחות ומספיק שוטרים ובכל מקום.

דב חנין: אז שישתחררו מהנת"צים.

יעקב אדרי: לי ולדיכטר יש ויכוח איתם בעניין הזה.

יעקב אדרי: אני חושב שהם צריכים לתת.

יעקב אדרי: זה ויכוח אחר.

יעקב אדרי: לכאורה, אם היו מספיק שוטרים מוסמכים ומקצועיים היינו רוצים שהם יהיו בכל מקום.

יעקב אדרי: זה לא המצב.

יעקב אדרי: ההידרדרות בכל התחומים היא גדולה מאוד.

יעקב אדרי: כשהייתי ראש עיר הייתי בוחר את הפקחים שלי.

יעקב אדרי: הם היו או שוטרים לשעבר או קצינים בצבא.

אמנון כהן: אבל לא היו להם סמכויות.

יעקב אדרי: נכון.

יעקב אדרי: אגב, מאבטחים זה סיפור שצריך לטפל בו בנפרד.

יעקב אדרי: יש פקחים, אנחנו סומכים עליהם.

יעקב אדרי: הם עוסקים בהרבה דברים שקשורים לפיקוח ובהם מגע עם הציבור.

יעקב אדרי: אם לא יהיו להם סמכויות – דב, הייתי מאוד רוצה את מה שאתה אומר.

יעקב אדרי: שהממשלה תוסיף עוד 1,000 שוטרים.

יעקב אדרי: אני הייתי סגן שר ואני יודע באיזה מצוקה הם נמצאים.

יעקב אדרי: הם נמצאים במצוקה גדולה.

יעקב אדרי: הם גם שומעים, רואים את האלימות, רואים את הבעיות.

יעקב אדרי: המדינה מלאה בבעיות.

יעקב אדרי: לאט לאט אנחנו מאבדים את הביטחון שלנו.

יעקב אדרי: יש פה כלי עזר שיכול לעזור וזה הפקחים.

יעקב אדרי: כמובן שצריך לשים מגבלות.

יעקב אדרי: אני מסכים איתך דב, אני לא הייתי רוצה שהם יקבלו סמכויות של שוטר בכל דבר, לא ולא.

יעקב אדרי: גם אסור להגיע לכיוון הזה.

יעקב אדרי: אבל יש סמכויות שיכולות לעזור ולסייע.

יעקב אדרי: פקח ברגע שיש לו סמכות, ברגע מסוים יכול להיות שהוא מציל בן אדם, יכול להיות שהוא מונע גניבה, יכולים להיות עוד הרבה מאוד דברים אם יש לו את הסמכות.

יעקב אדרי: יש כאלה שאומרים: אין לי סמכות, אני ממשיך הלאה וזהו.

יעקב אדרי: זה חבל.

יעקב אדרי: צריך למצוא את האיזון הנכון.

יעקב אדרי: הלוואי והמצב היה כמו שאתה רוצה, זה דבר נכון.

דב חנין: ישתחררו מתפקידים אחרים.

דב חנין: נת"צים יתנו לעיריות.

דב חנין: אני בא עם הצעה מעשית.

יעקב אדרי: אני איתך עד הסוף.

סופי אורטשקנזי: אני מהלשכה המשפטית במשרד החינוך.

סופי אורטשקנזי: משרד החינוך מתנגד להורדת מוסדות חינוך וגני ילדים מהתוספת.

סופי אורטשקנזי: מערכת החינוך חשופה לאלימות, כפי שידוע, לאו דווקא מתלמידים אלא גם ממבוגרים שנכנסים לשטח של בתי הספר דרך הכניסה.

סופי אורטשקנזי: המאבטח כן בודק אותם.

אמנון כהן: האם תיקחו על עצמכם מימון של הכשרה של כל המאבטחים בשער?

אמנון כהן: אני לא אתן סמכות לכל אחד.

אמנון כהן: אנחנו רוצים שיוכשרו לפחות כמו שוטרים ואתם תיקחו את המימון על עצמכם.

אמנון כהן: לאחר מכן ניתן להם את הסמכויות.

אמנון כהן: אם תגידי כן, אז בבקשה.

סופי אורטשקנזי: דבר ראשון, קיימים מאבטחים במוסדות חינוך.

סופי אורטשקנזי: הם מונחים מקצועית על-ידי המשטרה.

אמנון כהן: כרגע אנחנו יודעים מה הסמכות שלהם.

אמנון כהן: אם הולכים להרחיב, הוא צריך להיות מוכשר לתפקידו.

אמנון כהן: כל הכשרה של שוטר עולה 51,000 שקלים.

יעקב אדרי: מה הגדרה של שומר בבית הספר?

אמנון כהן: אם תגידו שאתם מאוד רוצים את זה ורוצים שיהיה שם איש איכותי, ההכשרה שלו תהיה על משרד החינוך.

אמנון כהן: משרד החינוך יכשיר אותו כשוטר.

אמנון כהן: הוא אמנם לא יהיה שוטר אבל לפחות נדע שאפשר לסמוך עליו.

מירי פרנקל-שור: אולי כדאי להסביר לוועדה מהם מעשי האלימות שעליהם אנחנו מדברים, שמאבטח יכול להיכנס ולהפעיל את סמכותו בבית ספר כלפי תלמיד.

מירי פרנקל-שור: כדאי לקרוא את סעיף 378 לחוק העונשין.

מירי פרנקל-שור: "המכה אדם, נוגע בו, דוחפו ומפעיל על גופו כוח בדרך אחרת, במישרין או בעקיפין, בלא הסכמתו או בהסכמתו שהושגה בתרמית, הרי זאת תקופה.

מירי פרנקל-שור: ולעניין זה הפעלת כוח לרבות הפעלת חום...".

מירי פרנקל-שור: משמעות הדבר, כאשר בין תלמיד לתלמיד, אחד דוחף ואחד מפעיל כוח, יבוא המאבטח שנמצא שם ויכול להפריד.

סופי אורטשקנזי: זאת לא הכוונה.

מירי פרנקל-שור: אבל זה מה שכתוב.

סופי אורטשקנזי: אנחנו קיימנו כמה דיונים גם עם המשרד לביטחון פנים וגם עם המשטרה.

סופי אורטשקנזי: כל הנושא של מניעת אלימות במסגרת המוסד החינוכי בין תלמידים מטופל על-ידי משרד החינוך.

סופי אורטשקנזי: יש לנו כלים בעניין הזה, יש לנו חוזרי מנכ"ל, יש הוראות אופרטיביות מה עושים כאשר ילד מתפרע כלפי ילד אחר.

סופי אורטשקנזי: המצב שאנחנו חושבים שצריך להיות מטופל במסגרת התיקון הזה הוא מצב שבו נכנס, למשל, נער בוגר.

סופי אורטשקנזי: נדמה לי שבבית שמש קבוצה של נערים נכנסה לשטח בית הספר ודקרו ילד בתוך בית הספר.

סופי אורטשקנזי: נניח שהמאבטח לא ראה שהם נכנסים עם סכין והם דקרו.

סופי אורטשקנזי: הרחבת הסמכות הזאת מאפשרת למאבטח לעכב אותו.

אמנון כהן: היום הבנתי שכל אזרח יכול לעכב.

אמנון כהן: אפילו הוא תלמיד מכיתה יב' הוא יכול לעצור אותו ולהחזיק אותו עד שיבוא שוטר.

מירי פרנקל-שור: גם מנהל בית הספר יכול לעצור אותו.

אמנון כהן: גם מנהל בית הספר, גם את כמורה יכולה לעצור אותו.

אמנון כהן: לא צריך סמכות בשביל זה.

סופי אורטשקנזי: הוא יכול גם להשתמש בכוח סביר.

אמנון כהן: כל אדם יכול להשתמש בכוח סביר בלי לעשות נזק.

אמנון כהן: הבנתי נכון?

מירי פרנקל-שור: נכון.

אמנון כהן: אמרת לי שאם יש כוח נגדי, אני יכול להפעיל כוח סביר, בלי לשבור לו את היד אבל לכופף לו את היד ולשמור עליו עד שהמשטרה תבוא.

גבי פיסמן: לא, זה בלי לגרום חבלה.

גבי פיסמן: זה מעט מאוד כוח.

אמנון כהן: גם עכשיו.

אמנון כהן: המאבטח לא יקבל סמכות לגרום לחבלה.

יעקב אדרי: - - -

אמנון כהן: יש לך עוד מה להוסיף?

סופי אורטשקנזי: אגב, החוק מדבר על זה שגם למאבטח יש סמכויות לטפל במניעת אלימות.

סופי אורטשקנזי: היום זה לא קורה.

סופי אורטשקנזי: היום, על-פי החלטת ממשלה משנת 2005, המאבטח רשאי לטפל במניעת פח"ע.

סופי אורטשקנזי: גם במסגרת הצעת מחליטים שאנחנו רוצים לקדם מול משרד לביטחון פנים, ביקשנו שוב פעם לחזור אחורה ולכן לאפשר את מניעת האלימות.

סופי אורטשקנזי: ההצעה לתיקון פשוט גם תקדם את הנושא הזה ושר החינוך די מעוניין בכך.

שרונה עבר הדני: אני מהלשכה המשפטית במשרד הבריאות.

שרונה עבר הדני: הגוף הראשון שמופיע בתוספת, שמוצע לתת סמכויות למאבטחים שלו אלה הם המאבטחים במערכת הבריאות.

שרונה עבר הדני: אנחנו רואים חשיבות אדירה בהצעת החוק הממשלתית בהקשר זה.

שרונה עבר הדני: מתן כלים למניעת אלימות במערכת הבריאות ולצמצום.

שרונה עבר הדני: גם אם היה כבר מעשה אלימות, הסמכויות הנוספות האלה, בעיקר האפשרות להרחיק מהמקום, יכולות למנוע הסלמה של האירועים.

שרונה עבר הדני: יש לנו תופעה של אירועים שהם בהסלמה.

יעקב אדרי: זה בכל המשרדים, רווחה, פנים.

אמנון כהן: מתי קורית אלימות?

אמנון כהן: כאשר לא מקבלים מענה והתייחסות.

יעקב אדרי: זה מצדיק אלימות?

אמנון כהן: לפעמים ההתעלמות מהאזרח עוברת את הגבולות.

אמנון כהן: אני נתקלתי בזה.

אמנון כהן: לפעמים אדם "מתייבש" רק בשביל לראות מישהו או לדבר עם מישהו.

אמנון כהן: לכן זה מביא לאלימות.

אמנון כהן: אני לא מצדיק שום פעילות של אלימות אבל לפעמים זה נגררת של אי מתן מענה או אי התייחסות.

יעקב אדרי: יש אלימות כנגד רופאים.

אמנון כהן: אנחנו לא בעד אלימות.

אמנון כהן: אבל לפעמים מגיע בן משפחה ומבקש הסבר וכל הזמן מתעלמים ממנו.

אמנון כהן: זה קורה לפעמים.

אמנון כהן: בוודאי שצריך להגן על הרופאים.

אמנון כהן: אנחנו מחזקים את ידיהם ואנחנו אומרים לא לאלימות.

אמנון כהן: לפעמים במשרדי הממשלה, גם במשרד הרווחה, במוסד לביטוח לאומי, שצריכים להיות מקומות פתוחים לאזרח, אני רואה 4-5 מאבטחים בכל כניסה לביטוח לאומי.

אמנון כהן: זה פשוט בושה וחרפה.

שרונה עבר הדני: אנחנו לא מעוניינים להפוך את המאבטחים שלנו לשוטרים.

שרונה עבר הדני: אנחנו לא מעוניינים לעשות חקירות.

שרונה עבר הדני: העניין שלנו זה למנוע אלימות, להפסיק אותה במהירות האפשרית ולמנוע את ההסלמה.

שרונה עבר הדני: במיוחד הכלי שמאפשר הרחקה מהמקום הוא כלי מאוד מאוד חשוב.

שרונה עבר הדני: לעיתים קרובות הוא זה שימנע את האסון.

אמנון כהן: המשרד לביטחון פנים, אני מבקש את ההתייחסות שלכם להערות שהועלו, כולל להערות של השלטון המקומי.

יואל הדר: לגבי השלטון המקומי.

יואל הדר: החוק שאנחנו באים לתקן היום בא בעצם לתקן את חוק סמכויות לשם שמירה על ביטחון הציבור, חוק שקיים משנת 2005.

יואל הדר: סעיף 1 לחוק קובע: "שימוש בסמכויות לפי חוק זה יהיה לשם שמירה על ביטחון הציבור מפני פעילות חבלנית עוינת ומפני אלימות".

אמנון כהן: ההערה היא שהאחריות היא על משטרת ישראל.

אמנון כהן: אל תהפוך את אותה רשות או ראש עיר שהוא אחראי עכשיו לתת את הביטחון הזה.

יואל הדר: אדוני, אני קודם כל מקריא את הסעיף.

יואל הדר: הסעיף עצמו הוא לא סעיף של המשטרה, הוא לא נותן סמכויות למשטרה.

יואל הדר: הוא נותן סמכויות כדי שאפשר להסמיך מאבטחים לשם ביטחון הציבור.

יואל הדר: זאת אומרת שלא היום אנחנו נותנים סמכויות אלא זה חוק קיים.

אמנון כהן: אפשר למחוק את המילים האלה?

יואל הדר: סעיף 1 לחוק קובע את זה.

יואל הדר: זה שתמחק אותו פה זה לא ישנה כי החוק עצמו בא לתת סמכויות לשם ביטחון הציבור בנושא של אלימות.

אמנון כהן: הם פוחדים שבסוף מישהו ירצה לתקוף את הנושא הזה ולהגיד: אתה כראש עיר היית צריך לשמור על הביטחון שלי.

אמנון כהן: הסמכות או החובה עברה ממשטרת ישראל לאותו פקח ודרכו לראש העיר.

אמנון כהן: ראש העיר אומר: בקושי אני ראש עיר.

אמנון כהן: אני דואג לשירותים, אני דואג לביוב.

אמנון כהן: מה הכנסת אותי לתוך זה?

אמנון כהן: אני רוצה לשתף פעולה אבל אל תהפוך אותי לאדם הראשי שצריך לתת את הביטחון.

איתן אטיה: לשר הביטחון של העיר.

אמנון כהן: אלא אם כן, בואו נפריט את המדינה.

אמנון כהן: הוא יהיה שר הביטחון, הוא יהיה שר הכלכלה.

יעקב אדרי: ראש העיר גם צריך לדאוג גם לביטחון בבית הספר.

יעקב אדרי: כך אני ראיתי את התפקיד שלי.

איתן אטיה: אדוני חבר הכנסת, אבל לא כך אנחנו רואים את זה בשלטון המקומי, מה לעשות?

איתן אטיה: אנחנו מחזיקים בעמדה אחרת.

יעקב אדרי: אני לא יודע אם אתה אומר את הדעה של ראשי הרשויות.

אמנון כהן: סליחה, אני רוצה לשמוע את יואל.

יואל הדר: מדובר על סיוע בנושא של ביטחון הציבור.

יואל הדר: הסיוע הזה כבר נחקק בשנת 2005 והמאבטחים מסייעים גם כן - - -

אמנון כהן: אפשר להוסיף "ולסייע לגופים".

אמנון כהן: לסייע ולא להטיל עליו את האחריות.

יואל הדר: הכוונה היא לסייע.

אמנון כהן: לא כוונה.

אמנון כהן: אה, אני רואה שכתוב פה "סיוע".

איתן אטיה: לא, זה לא מספק.

איתן אטיה: כמו שאמרתי, אנחנו מבקשים להוריד את "שמירה על ביטחון הציבור".

איתן אטיה: אנחנו לא אחראים על פח"ע ולא אחראים על דברים אחרים.

יואל הדר: אנחנו מתנגדים לזה כי זאת המטרה של החוק, לסייע.

אמנון כהן: מה לגבי מניעת אלימות במסגרת הפיילוט.

אמנון כהן: שנגדיר את זה כרגע רק בנושא הפיילוט.

אמנון כהן: כל מי שייכנס לפיילוט הוא יקבל את הסמכויות האלה.

אמנון כהן: זה אפשרי?

יואל הדר: זאת הכוונה.

אמנון כהן: עוד פעם כוונה.

יואל הדר: אני לא מדבר עכשיו על הניסוח, זאת הכוונה.

אמנון כהן: זה צריך לבוא לידי ביטוי בניסוח.

יואל הדר: אפשר להביא את זה לידי ביטוי בכמה אופנים.

יואל הדר: גם את הנושא של השיטור העירוני - - -

אמנון כהן: הבנתי.

אמנון כהן: אני לא רוצה "מתכוונים" כי אחר-כך זה נתון לפרשנויות בכל מיני מקומות.

אמנון כהן: אם לא נכתוב, זה יעבור לפרשנויות.

יואל הדר: מעבר לזה, אני מוכן לבוא יותר לקראת אדוני בעניין הזה.

יואל הדר: שלא נצטרך לכתוב את זה, אבל את הסעיף הזה שעוסק בשיטור עירוני בלבד, נקיים אותו לתקופה של הפיילוט.

יואל הדר: נעשה את זה להוראת שעה לשנתיים כמו הפיילוט ואז לא נצטרך שום דבר כי אחרי שנתיים הוא פוקע.

יואל הדר: יש לאדוני כלי פיקוח אפילו על הנושא של השיטור העירוני.

אמנון כהן: כמה זמן אתה עובד במערכת?

אמנון כהן: אני חבר כנסת ותיק.

אמנון כהן: אני לא ראיתי שהוראת שעה היתה רק לשנה שנתיים.

אמנון כהן: ראיתי הוראת שעה 20 שנה.

יואל הדר: אדוני, אם אני מוכיח עכשיו דוגמה אחת מהתקופה האחרונה שמוכיחה את זה, אדוני מוכן לגבי את העמדה?

אמנון כהן: יש הרבה דוגמאות.

יואל הדר: אני עכשיו מוכיח.

יואל הדר: למשל, הוידאו קונפרנס".

יואל הדר: עשינו חוק ותקנות ואנחנו הפסקנו אותו כי היו כל מיני טענות מהנהלת בתי המשפט ומהסנגוריה.

יואל הדר: אדוני, הוכחתי שהוראת שעה כן פוקעת.

אמנון כהן: זאת עוד נקודה שנחשוב עליה.

אמנון כהן: עכשיו תתייחס למפקחים.

יואל הדר: אני רוצה להוסיף.

יואל הדר: לגבי פקודת העיריות היום, אם תקראו את סעיף 249(29) מדבר גם כן על התפקיד של העירייה לביטחון בו.

יעקב אדרי: בין היתר לביטחון התושבים.

יואל הדר: עזוב את הפרשנות של העניין, אבל זה מה שכתוב במפורש בפקודת העיריות.

עידו בן יצחק: אבל איך בית המשפט פירש את זה?

אמנון כהן: יואל, אני לא רוצה פרשנויות, אני רוצה שהדברים יהיו ברורים.

יואל הדר: החוק הזה נועד לביטחון הציבור.

יואל הדר: החוק נועד גם לנושא של אלימות ולכן אין הצדקה להוריד את המילים האלה.

אמנון כהן: בנושא ההגנה על הפקח, שלא יהפוך להיות עבריין ברגע שמישהו מתלונן עליו.

אמנון כהן: איזו הגנה אני נותן לפקח?

יואל הדר: סעיף 44 חוק סדר הדין הפלילי.

אמנון כהן: אני אומר עוד פעם.

אמנון כהן: לשוטר יש הגנה מסוימת.

אמנון כהן: גם אם מישהו מתלונן נגדו יש מח"ש.

יואל הדר: זה יחול גם פקחים.

יואל הדר: ההגנה חלה גם על הפקחים.

אמנון כהן: איפה זה כתוב?

אמנון כהן: יש סעיף שאומר מה תהיה ההגנה של פקח כמו שכתוב מהי הגנה לשוטר?

גבי פיסמן: בתיקון לסעיף 6א(2)(ג): "לעכב את אותו אדם עד לבואו של שוטר אם יש חשש שאותו אדם יימלט או שזהותו אינה ידועה.

גבי פיסמן: על עיכוב בפסקה זו יחולו הוראות סעיף 6(ד).".

גבי פיסמן: סעיף 6(ד) קובע: "על עיכוב לפי סעיף זה יחולו הוראות סעיפים 72 עד 74 לחוק סדר הדין הפלילי בשינויים המחויבים וכן סעיף 44 לפקודת החיפוש".

אמנון כהן: זה מניח את הדעת?

קריאה: לא, זה חל רק על פעולת עיכוב.

קריאה: זה לא על כל פעולה אחרת שהוא עושה רק על עיכוב.

אמנון כהן: מניח את הדעת, אוקיי.

איתן אטיה: אדוני, זה לא מדויק.

אמנון כהן: אתה תקבל זכות תגובה אחר-כך ותגיד מה מדויק ולא מדויק.

יואל הדר: עוד לא הגענו לתוספת.

יואל הדר: אדוני לא מתכוון להצביע היום.

איתן אטיה: אנחנו לא מסכימים.

איתן אטיה: ההגנה הזאת היא לא הגנה.

אמנון כהן: אתה תעשה לובי פה שיצביעו.

אמנון כהן: אני חושב שזה מניח את הדעת.

יואל הדר: אם הגנה של שוטר לא מספיקה - - -

אמנון כהן: סעיף 34ג מגדיר את המוסדות ואת המקומות.

אמנון כהן: יש פה את מוסדות החינוך.

אמנון כהן: אני מדבר על התוספת.

אמנון כהן: המקומות המנויים בתוספת השנייה לחוק העונשין, יש פה תוספת שנייה לחוק העונשין: מוסדות חינוך, גן ילדים.

אמנון כהן: אנחנו רוצים להוריד את הדברים האלה.

סופי אורטאשקנזי: לא, לא.

אמנון כהן: הוועדה מצביעה על זה, אני לא קובע לבד.

אמנון כהן: יבואו חבר כנסת, יגידו את עמדתם ואנחנו נצביע.

אמנון כהן: בגדול אני קורא לבחינה מחדש.

אמנון כהן: אולי לדיון הבא תבררו עם משרד החינוך.

אמנון כהן: גם ההכשרה של המאבטחים היא חשובה.

אמנון כהן: אם משרד החינוך שם פה 100 מיליון שקל להכשרה של כל המאבטחים האלה, אז נדבר.

אמנון כהן: לדעתי מועדון או דיסקוטק חייבים להיכנס.

אמנון כהן: המקום שבו נערכים משחקים באמצעות מכונות, מחשקי ביליארד, קלפים, קוביות וכיוצא בזה.

אמנון כהן: אנחנו יודעים שזה יכול להביא אלימות.

אמנון כהן: בטח לא מקום של תיאטרון, קולנוע.

אמנון כהן: שם לא צריך מאבטח עם כל הסמכויות.

אמנון כהן: לגבי מגרשי כדורגל הנושא הזה מוסדר.

יעקב אדרי: מה עם בתי חולים?

אמנון כהן: בזה אנחנו לא נוגעים, אנחנו רוצים לתת.

אמנון כהן: אנחנו לא סיימנו את הדיון, הדיון רק התחיל.

אמנון כהן: השעה 11:00 ואני צריך לסיים.

אמנון כהן: בדיון הבא כל מי שעדיין לא דיבר יוכל לדבר.

אמנון כהן: יואל, תכינו את הדברים.

אמנון כהן: אני מבקש שאם יש דברים בחוק שאפשר להוריד, תשאיר אותי כרגע לגבי אותן רשויות שהן בפיילוט.

אמנון כהן: ניתן סמכויות לאותם פקחים, נראה איך הדברים האלה עובדים.

אמנון כהן: מדובר בסמכויות מינימאליות ולא בסמכויות של שוטר.

אמנון כהן: לתת לו משהו מינימאלי כדי שלא נסבך אותו.

אמנון כהן: הוא יעשה משהו טוב לאזרח אחד והאזרח השני תבע אותו.

אמנון כהן: לכן מינימאלי.

אמנון כהן: אני רוצה להעביר את זה מהר בדיון אחד ולסיים לפני שיוצאים לפגרה.

אמנון כהן: אני לא רוצה להכשיל איש.

אמנון כהן: לכן תסתכל על החוק, תעשה עבודת מטה.

אמנון כהן: תדבר עם היועצת המשפטית של הוועדה ותגיע למינימום מזערי ולפיילוט לשנתיים.

אמנון כהן: זה המתווה שאנחנו רוצים לעשות.

אמנון כהן: אני סומך עליך, תפעיל את שיקול הדעת.

אמנון כהן: תשב עם רשויות מקומיות, תלמד.

אמנון כהן: אני לא רוצה שיהיה עוד דיון הזה.

אמנון כהן: תבוא מוכן, יהיה דיון של שעה ונצביע ונעביר חוק להוראת שעה לשנתיים.

אמנון כהן: תתחיל לעבוד.

יואל הדר: יש את הסעיף הזה, הנושא של סעיף האגרה שהולך לפוג בדצמבר.

אמנון כהן: יש זמן, עד דצמבר יש זמן.

אמנון כהן: זה עוד משימה לציבור.

אמנון כהן: אני לא ישן בלילות.

אמנון כהן: כמה צריך להטיל על האזרחים?

יואל הדר: לגבי הסמכויות של פקחים ואיכות חיים זה אינטרס - - -

אמנון כהן: אבל המדינה צריכה לממן לא האזרח כל הזמן.

יואל הדר: של הניקיון.

יואל הדר: זה אינטרס מובהק של כל הרשויות המקומיות.

אמנון כהן: את זה תביא ראשון.

יואל הדר: אם אדוני רוצה לפצל, אין לי בעיה.

אמנון כהן: את זה תביא ואת זה תמזער עד כמה שאפשר.

יואל הדר: אדוני מצביע בשבוע הבא?

אמנון כהן: אתה תכין את עצמך לשבוע הבא.

אמנון כהן: אני רוצה לגמור בדיון אחד.

אמנון כהן: אם תהיה מוכן, יתכן ונסיים.

אמנון כהן: יואל תדבר עם השלטון המקומי.

איתן אטיה: הם עוד לא ישבו איתנו בעניין.

אמנון כהן: תרצה את השלטון המקומי שלא יבואו לפה ראשי ערים לשעבר, יעשו לובי ויפילו את החוק.

איתן אטיה: יואל, הגיע הזמן שתקראו לנו לשבת איתכם על זה.

אמנון כהן: תגיע מוכן.

אמנון כהן: הישיבה נעולה.